Energijska efikasnost pumpnih postrojenja kojim upravljaju javna komunalna / vodovodna preduzeća | Una Consulting d.o.o.\nEnergijska efikasnost pumpnih postrojenja kojim upravljaju javna komunalna / vodovodna preduzeća\nImplementacijom odgovarajućih mjera, potrošnja električne energije u javnim komunalnim / vodovodnim preduzećima (JKP/JVP) širom svijeta bi se mogla smanjiti za najmanje 30 %.\nNažalost, relativno mala pažnja se polaže na uštedu energije u javnim komunalnim / vodovodnim sistemima na svjetskom nivou.\nU strukturi troškova, cijena električne energije utrošene za potrebe vodosnabdijevanja i odvodnje i prečišćavanja otpadnih voda često prelazi polovinu ukupnog budžeta JKP/JVP.\nU državama jugoistočne Evrope (zapadnog Balkana), energija predstavlja drugi po redu trošak JKP/JVP, odmah iza troškova radne snage /zaposlenih). Sve ovo dovoljno govori o potencijalu mogućih ušteda za JKP/JVP u oblasti energijske efikasnosti.\nNAŠA ISKUSTVA U ENERGIJSKOJ EFIKASNOSTI VODOVODNIH PREDUZEĆA\nI u Bosni i Hercegovini, JKP/JVP su počela prepoznavati ovaj potencijal prema kojem se i Una Consulting profilirao kao uspješan pružatelj usluga u ovoj oblasti. Una Consulting je sa kadrovskom i tehničkom opremljenošću postao lider za izradu energetskih pregleda pumpnih postrojenja na vodovodnim sistemima kao sastavnog dijela Programa financijskog i operativnog unapređenja poslovanja JKP/JVP u Bosni i Hercegovini.\nTako je kroz projekat MEG Una Consulting proveo istraživanje energijske efikasnosti i predložio unapređenja na 45 pumpnih stanica:\nna području Sjevero-zapadnog klastera LOT 1 - za 9 vodovodnih preduzeća: Bihać, Bosanska Krupa, Cazin, Gradiška, Kozarska Dubica, Kostajnica, Prijedor, Sanski Most, Velika Kladuša i\nna području Sjevero-istočnog klastera LOT 2 - za 9 vodovodnih preduzeća: Doboj, Tuzla, Gradačac, Žepče, Tešanj, Teslić, Prnjavor, Kalesija, Gračanica).\nPored ovog, Una Consulting je proveo istraživanja energijske efikasnosti, odnosno utvrđivanja potencijala mogućih ušteda u 4 pumpne stanice za KP “Budućnost” iz Laktaša, u 3 pumpne stanice za JP “Komunalno Neum” iz Neuma i u 1 pumpnoj stanici za JP “Vodovod” Trebinje.\nRezultati istraživanja koja su provedena za navedena JKP/JVP u BiH također su potvrdila mogućnost postizanja značajnih ušteda električne energije u prosjeku od 20-40 %, što znači da se projekcije ušteda na svjetskom nivou slične onima u JKP/JVP u BiH.\nOJAČATI KOMUNIKACIJU I SARADNJU IZ OBLASTI ENERGIJSKE EFIKASNOSTI\nUna Consulting koristi svaku moguću priliku da promovira energijsku efikasnost u vodovodnim sistemima kojim upravljaju JKP/JVP i nastoji animirati uprave JKP/JVP da provode energijske preglede i implementiraju mjere unapređenja, te na taj način optimiziraju svoje poslovanje.\nTakođer, na nivou BiH se provode određene aktivnosti i odvijaju različiti događaji u sektoru vodnih usluga sa ciljem promocije primjera dobre prakse i razmjene međusobnih iskustava i znanja.\nU poređenju sa državama jugoistočne Evrope, BiH ima dosta dobro uređen pravni okvir, ali ispunjavanje zahtjeva za postizanje energijske efikasnosti se ne provodi, te na odgovarajući način prati, a izostaju i sankcije za ne ispunjavanje obaveza iz oblasti energijske efikasnosti.\nPrethodno navedeni primjeri iz prakse ukazuju na to da se kroz relativno jeftina i brza rješenja može postići značajno smanjenje troškova JKP/JVP i ostvariti povrat ulaganja u vremenskom periodu do 3 godine.\nKada se radi o sektoru vodnih usluga, odnosno u JKP/JVP, energijska efikasnost treba da bude imperativ jer već sada značajan broj JKP/JVP trpi posljedice enormno visokih troškova električne energije.\nOblast energijske efikasnosti koju uporedo sa neprihodovanom vodom i upravljanjem imovinom, razvijamo u zadnjih nekoliko godina postaje sve značajnija zbog stalno rastuće cijene električne energije, ali i korištenjem stare i neefikasne opreme koja je na nivou tehnologije prošlog vijeka.\nPozivamo JKP/JVP iz Bosne i Hercegovine da nam se obrate te se informiraju po pitanju izrade energetskih pregleda (audita) ili potrebe povećanja operativne efikasnosti njihovog poslovanja kroz smanjenje troškova električne energije. Naš stručni tim će vam dati stručne savjete i pružiti svu potrebnu podršku u realizaciji vaših energijskih ušteda.\nOdgovore na određena pitanja iz energijske efikasnosti u JKP/JVP sa kontakt informacijama možete pronaći na našem letku o energijskoj efikasnosti u JKP/JVP.


Japanski Tojo izabrao Srbiju, niče nova fabrika - Biznis Telegraf.rs\nJapanska kompanija Tojo, proizvođač pneumatika, posle tri godine pregovora i istraživanja potencijalnih trzišta, izabrala je Srbiju za svoju novu investiciju, rekao je predsednik Srbije Aleksandar Vučić.\nVučić je danas na vanrednoj konferenciji za medije saopštio da će japanska Tojo kompanija investirati 390 miliona evra u fabriku u Inđiji, samo u prvoj fazi.\nPredsednik Republike Srbije je saopštio da se "posle tri godine razgovora i pregovora, i borbe naše zemlje za zemljama iz Centralne, Istočne i Južne Evrope", upravo dobio pismo u kome se saopštava da velika japanska fabrika "Tojo tajer" dolazi u Srbiju.\n"Tojo tajer" je proizvođač pneumatika, a svoju fabriku počeće da gradi u narednim mesecima u Inđiji. Predsednik je najavio i otvaranje preko 500 radnih mesta u prvoj fazi izgradnje i rekao da je to dobra vest kako za Inđiju, Beograd i Novi Sad tako i za sva okolna mesta.\nVučić je zahvalio i Vladi Srbije, a posebnu zahvalnost izrazio je predsedniku japanske Vlade.\nOn je čestitao Srbiji i srpskom narodu i najavio nova ulaganja u Topličkom kraju, kojim, kako je rekao, nije zadovoljan još uvek.\n- Hoćemo da nam ostanu ljudi da žive u ovom okrugu - rekao je on i dodao da se mora mogo uraditi i za Užice i Kraljevo, Kragujevac.\nOn se zahvalio i kompanijama "Tojo" i "Micubiši" i izrazio nadu za njihovim daljim investicijama u Srbiju.\nPodsetimo, i pre nekoliko nedelja Vučić je rekao da su u toku pregovori sa jednom japanskom kompanijom oko ulaganja u Srbiju.\nVIDEO: Vučić: "Toyo tires" dolazi u Srbiju, prva faza investicije 390 miliona evra


Detalj sa izložbe u Zagrebu o spasavanju kosovskih Jevreja tokom holokausta, 2014.\nKosovo ima dugu istoriju prisustva Jevreja koji potiču od sefardskih Jevreja koji su se naselili u kosovskim gradovima tokom osmanskog vremena.\nGradovi Vučitrn, Prizren, Priština i drugi bili su dom za stotine jevrejskih stanovnika koji su naselili Kosovo.\nTokom Drugog svetskog rata, Kosovo je uspelo spasiti gotovo sve Jevreje, pa čak i ponuditi utočište za hiljade drugih koji su bežali preko Kosova do Albanije.\nMeđutim pred kraj rata, na desetine Jevreja je zarobljeno i poslano u logore u Nemačkoj i istočnoj Evropi i nikada se nisu vratili. Veliki broj Jevreja su napustili Kosovo i nakon rata 1999. godine.\nJevreji na Kosovu\nMnogi Albanci na Kosovu i Albaniji skrivali su i štitili progonjene Jevreje. Među njima je i porodica Reznići na Kosovu, koja je poznata po ulozi koju je odigrala u odbrani Jevreja od strane nacističkog režima. Za to je dobila i priznanje izraelske države.\nAlbanskom besom, čvrstim obećanjem koje se mora održati, Albanci su njima i njihovim porodicama obećali sigurnost.\nBesu na ovaj način opisuje Yad Vashem, Uprava za obeležavanje sećanja na mučenike i junake holokausta, osnovana 1953. odredbom izraelskog parlamenta, u znak sećanja šest miliona ubijenih Jevreja od strane nacista tokom 1933- 1945. godine.\nPredstavnici albansko-izraelskih organizacija kažu da besa nije samo individualni, već je institucionalni čin.\nXhangyle Ilijazi iz Udruženja prijatelja Kosovo-Izrael "Dr. Haim Abravanel" govori o ulozi kosovskih Albanaca u zaštiti i skrivanju, ali i tokom njihovog putovanja prema Albaniji, zemlji koju su Jevreji, kako kaže, smatrali "obećanom zemljom" za preživljavanje.\n"Besa, kao albanska društvena pojava, glavni je uzrok koji je spasio Jevreje tokom Drugog svetskog rata. Besa je data Jevrejskim porodicama koje su prolazile kroz Kosovo da bi otišle za Albaniju, koja je tada bila obećana zemlja za njihovu zaštitu. Ovi Jevreji su dolazili iz različitih delova bivše Jugoslavije i Evrope. Ovo nije bilo samo pojedinačno angažovanje, već i institucionalno", kaže Ilijazi za RSE.\nPrevoz Jevreja sa Kosova u Albaniju je omogućen i uz pomoć lokalnih vlasti na Kosovu, koje su, kako kaže Ilijazi, izdavale faksifikovana identifikaciona dokumenta, a koja su kasnije bila upotrebljena prilikom prelaska granice.\n"Jedan takav dokument otkriven je pre godinu dana u SAD-u. Dokument su izdale opštinske vlasti tog vremena u Uroševcu za porodicu Kolonomos iz Bitole, kojima je dato albansko ime i prezime", ističe Ilijazi.\nPrema Yad Vashemu, 1934. godine, američki ambasador u Albaniji Herman Bernstain napisao je da "nema ni traga od diskriminacije Jevreja u Albaniji, zato što je Albanija jedna od retkih oblasti današnje Evrope gde predrasude i verska mržnja ne postoje, iako su sami Albanci podeljeni u tri religije".\nOsim podataka o besi, Yad Vashem objašnjava da pojavom nacističkog režima, 1933., mnogi Jevreji su našli utočište u Albaniji.\nTačan broj nije poznat, ali različiti izvori govore da su između 600 i 1.800 jevrejskih izbeglica iz Nemačke, Austrije, Grčke i Jugoslavije otišli za Albaniju, uz nadu da će odatle otići za Izrael ili u neko drugo mesto.\n"Posle nemačke invazije 1943., albansko stanovništvo se vanrednim aktom nije složilo sa naredbom da preda Jevreje koji su živeli unutar njihovih granica", navodi se na zvaničnoj stranici Yad Vashema.\nJevreji na Kosovu, detalj sa izložbe u Zagrebu, 2014.\nNa Kosovu živi 56 Jevreja, u Prizrenu. Njihov predstavnik Votim Demiri iz Jevrejske zajednice Kosova, kaže da iako su oni mala zajednica, njihove aktivnosti su brojne.\n"Ovih 56 Jevreja povezani su sa različitim jevrejskim organizacijama u regionu, obavljaju sastanke. Čak će i jevrejska religija, predlaganjem novog zakona, postati zvanična religija na Kosovu", navodi Demiri.\nOn dodaje i činjenicu da je na albanskim prostorima bio najveći broj Jevreja nakon Drugog svetskog rata bio, nego sto ih je bilo pre rata. Demiri naglašva i međuversku toleranciju koja je uvek bila prisutna.\n"Albanske teritorije Kosova i Albanije su poznate kao teritorije u kojima je broj Jevreja u vreme Holokausta povećan. To su bili jedini prostori u Evropi na kojima je broj Jevreja povećan. Da nije bilo tolerancije, razumevanja, suživota, ne bi smo mogli o tome da govorimo", kaže Demiri.\nU Prištini je 2013. otkrivena i spomen-ploča u znak sećanja na Jevreje sa Kosova koji su ubijeni u Holokaustu, na mestu gde je do 1963. stajala poslednja Sinagoga - ispred Vlade i Parlamenta Kosova.\n"Narod Kosova ih nikada neće zaboraviti", napisano je na ploči na albanskom, engleskom, hebrejskom i srpskom jeziku.


Sirijski političar tvrdi: SAD oslobađaju Raku da bi podelile Siriju - Sputnjik Srbija\nSirijski političar tvrdi: SAD oslobađaju Raku da bi podelile Siriju\n23:44 27.03.2017 Preuzmite kraći link\nSnage međunarodne koalicije na čelu sa SAD počele su operaciju „Oslobođenje“ protiv terorista, koji kontrolišu Raku. Ovo bi značilo rast američkog vojnog prisustva u Siriji. Dok su SAD ranije sprovodile svoju politiku u regionu preko predstavnika i saveznika, sada su prešli na novu fazu sa direktnim učešćem u konfliktu.\nMnogi političari i eksperti sumnjaju u ciljeve ove američke akcije.\nPrema mišljenju jednog od rukovodilaca partije BAAS Halafa Miftaha, SAD koriste operaciju u Raki kao instrument za realizaciju plana za podelu Sirije. U intervjuu agenciji Sputnjik on je rekao da: „Zapadna koalicija ne vodi rat u Siriji protiv terorista, već da je njihov cilj zapravo promena granica na Bliskom istoku, uništavanje jedinstvene Sirije i stvaranje manjih federalnih jedinica“.\nPo mišljenju ovog političara „Amerikanci stvaraju privid borbe protiv terorista, što naveliko prenose svetski mediji, o tome se mnogo govori, ali realnost u regionu istočnog Eufrata je sasvim drugačija“. Određena grupa koja sprovodi američke političke interese kontroliše aerodrom u Raki, hidroelektranu koja proizvodi 800 kVt i izvorišta nafte, na kojima se dnevno izvuče iz do 20 hiljada tona nafte.\nPrema rečima Miftaha „ciljevi Sirije i Rusije se razlikuju od američkih i to dijametralno, što čini da borba protiv terorizma ima potpuno drugačiji karakter i saradnju ’dva tabora‘ čini nemogućom“.\nČlan Akademije geostrateških problema Ali Ahmad za Sputnjik kaže da svi napori koji su usmereni na borbu protiv terorizma, zapravo imaju za cilj podelu Sirije. Međunarodna koalicija zaista može da oslobodi Raku, ali bez koordinacije sa sirijskom vojskom oni će zapravo biti okupatori. A koordinacija im nije potrebna, jer Amerikanci žele samostalno da odlučuju i sprovode sopstvenu politiku u svetu.\nPrema podacima lista Vašington post, početkom ovog meseca SAD su u region oko grada Rake poslali nekoliko jedinica kopnenih marinaca i oni će se pridružiti već prisutnim specijalcima kojih je trenutno 500. Novopridošle jedinice biće opremljene teškim naoružanjem: baterije haubica M777 kalibra 155 mm.\nKako prenosi televizijski kanal Skaj njuz Arabija pozivajući se na lokalne izvore, prošle nedelje američki marinci su zajedno sa odredima opozicije izveli napad tokom kojeg su oslobodili nekoliko sela u okolini grada Tabaka od militanata DAEŠ-a.


Komarica: Dobrota je u stanju da nadvlada zlo\nTanjug 2. aprila 2021. 12:59\nBANJALUKA – Banjaučki biskup Franjo Komarica čestao je predstojeći Uskrs, koji katolici obeležavaju u nedelju, porukom da je dobrota u stanju da nadvlada zlo, da je život jači od smrti, a ljubav Božja moćnija od svih grehova celog sveta.\nKomarica je u uskršnjoj poruci rekao da je tokom proteklih 30, izuzetno dramatičnih, godina rata i posleratnog perioda iskusio da, kako je rekao, „onaj ko želi da bude istinski mirotvorac“ u jednom svetu, odnosno životnom okruženju, u kojem vladaju egoisti, izrabljivači i ugnjetači ljudi i naroda, kao i oni koji preziru Boga i čoveka i grešnike svake vrste, taj u nesebičnoj ljubvi treba da bude dosledan i ide do krajnjih granica.\nU poslednjoj uskršnjoj poruci pred odlazak u penziju, Komarica je „braći u veri“ ostavio svojevrsni testament da nikada ne zaborave koji su im koreni životnog stabla i, kako je naveo, „kojega ste i kakvog ste stabla grane“.\n„Vaše stablo, koje uprkos svim burama, olujama, gromovima i požarima, opstaje već 2.000 godina jeste Hristova Crkva. Na tom neuništivom stablu vi imate zadatak da budete plodne grane“, naveo biskup banjalučki.\nDodao je da svi, zajedno s drugim ljudima i narodima oko njih, proživljavaju vreme promena i kriza.\n“Kao što su često u prošlosti naši preci uspevali, tako ćete i vi uspeti sve sadašnje nevolje uspešno prebroditi uz pomoć one duhovne energije koja dolazi iz neiscrpnog, snažnog vrela Hristovog Jevanđelja“, naveo je i dodao:\n„Međusobno se volite i budite solidarni jedni s drugima! Držite se dalje od svakog oblika ogorčene uskogrudnosti i netrpeljivosti…“, objavljeno je na Informativnoj katoličkoj agenciji BiH.


Protiv duplih aršina u EU na samitu Zajedno za Evropu | Novine Toronto\nProtiv duplih aršina u EU na samitu Zajedno za Evropu\nPredsednici vlada 13 novih članica Evropske unije, mahom postkomunističkih, koji su se okupili u Varšavi na 15. godišnjicu velikog proširenja iz 2004. godine potpisali su na samitu Zajedno za Evropu deklaraciju u kojoj traže da se prema svim članicama postupa ravnopravno, bez duplih aršina.\n"U deklaraciji koju smo potpisali na samitu Zajedno za Evropu ukazali smo na nužnost da se svim članicama EU pristupa na isti način. Zajedno ćemo se boriti protiv duplih aršina, između ostalog i protiv toga što u Srednju Evropu stižu proizvodi goreg kvaliteta", kazao je na konferenciji za novinare posle samita domaćin, poljski premijer Mateuš Moravjecki.\nMateuš Moravjecki je istakao da su na samitu bili predstavnici vlada svih 13 zemalja koje su ušle u EU od 2004. godine do 2013., kada se kao poslednja pridružila Hrvatska.\nPoljski premijer rekao je da je u deklaraciji naglašen značaj zajedničkog tržišta, budžeta za dalji period a takođe i bezbednosti, partnerstva i narednog proširenja EU.\nCela Višegradska četvorka koja je u EU ušla 2004. godine kao svoj spoljnopolitički prioritet ima dugoročno i proširenje EU na Zapadni Balkan.\nMoravjecki je takođe naglasio da su sa današnje proslave 15. godina članstva u EU u Kraljevskom zamku u Varšavi učesnici samita poručili da u EU ne sme da se krši princip da zemlje članice imaju slobodu da odlučuju u onim oblastima, gde je rešavanje problema efikasnije na nacionalnom nivou nego na nivou cele EU.\n"Tamo gde nije potrebna, EU je dužna da prepusti državama članicama nadležnosti" kazao je Moravjecki.\nDok su u Varšavi i gradovim širom zemlje Poljaci na evro piknicima slavili 15 godina članstva Poljske u EU, u Varšavi su nacionalisti organizovali Marš suvereniteta, kako su objasnili, protiv EU i protiv diktature Berlina i Brisela.\nMarš su pokušale da zabrane gradske vlasti Varšave ali sud je tu zabranu poništio i centrom Varšave prošla je tako povorka sa transparentima "Ne EU", "Čast junacima, smrti komunistima", "Marš EU", "Ovde je Poljska a ne POLIN" sa aluzijom na naziv Muzeja poljskih Jevreja u Varšavi.\nNekoliko desetina Varšavljana posedalo je na ulicu na dva mesta na trasi Marša suvereniteta sa transparentima "Nacionalizam jednako fašizam", "Nacionalisti stidite se" i "Polegzit STOP", ali policija ih je uklonila sa trase, omogućila da Marš nacionalista prođe a troje demonstranata koji su pokušali da zaustave povorku policija je privela, javljaju poljski mediji.


Međunarodni filmski festival FEST od 2. do 11. aprila sa više od 70 premijera - Glas Srpske\nTanjug 19.02.2021 12:47\nBEOGRAD- Međunarodni filmski festival - FEST, održaće se 49. put od 2. do 11. aprila, kada će biti prikazano više od 70 premijernih filmova, u organizaciji Centra beogradskih festivala (CEBEF), saopšteno je iz direkcije FEST-a.\nFestival se ove godine održava pod sloganom "Povratak u budućnost" s namjerom da kao najveća i jedna od najznačajnijih filmskih manifestacija u zemlji i regionu, doprinese ponovnom oživljavanju velikog platna i povratku publike u bioskope.\nDirektor CEBEF-a Damir Handanović je izjavio da je CEBEF uprkos teškim trenucima sa kojima se cijeli svijet suočio, ostao istrajan u namjeri da svojoj vjernoj publici prikaže najnovija ostvarenja savremene kinematografije na 49. FEST-u.\nTakođe je istakao da je od velikog značaja za Beograd održavanje tako velikog kulturnog događaja u vremenima kada je u većini zemalja Evrope na snazi kompletna blokada.\n"S posebnom pažnjom selektovan, ovogodišnji festivalski program predstaviće više od 70 premijernih filmova najnovije svjetske kinematografije u sedam programskih cjelina, koje će publika moći da pogleda u bioskopskim salama Centra Sava, Kombank dvorane, Doma omladine Beograda i Sinepleksa", naglasio je Handanović.\n"Posebno nam je značajno što će sledeća godina biti u znaku 50. FEST-a, a u susret jubileju, ove godine FEST-ova publika imaće prilike da na velikom platnu Sava Centra pogleda kultne filmove koji su obeležili prethodne edicije festivala u okviru programa FEST-ovih 50", zaključio je prvi čovjek CEBEF-a.\nNa svečanom zatvaranju FEST-a, 11. aprila, u udarnom terminu u Sava Centru, premijerno u Srbiji biće prikazana nova, premontirana verzija kultnog filma „Kum 3" Frensisa Forda Kopole, u kome igraju Al Paćino i Endi Garsija, nastala povodom 30-godišnjice od prvog prikazivanja tog ostvarenja.\nPosljednje poglavlje sage o porodici Korleone dobilo je i nov naziv: "Kum, Epilog: Smrt Majkla Korleonea", kojim Kopola odaje počast piscu originalnog romana i scenaristi Mariju Puzu, a uključuje naslov koji su izvorno i namjenili za treći dio "Kuma".\nZa potrebe nove verzije, Kopola je napravio nov početak i kraj filma, i u novom ruhu "spakovao" određene scene, kadrove i muziku.\nFEST će ove godine biti održan uz poštovanje svih mjera Vlade Republike Srbije i Kriznog štaba za suzbijanje zarazne bolesti Kovid-19.\nKako navode iz direkcije, organizacionom timu festivala je prioritet zdravlje i bezbjednost publike, gostiju i festivalskog tima.\nInformacije o početku prodaje karata za 49. FEST biće naknadno objavljene.


Otvoreno savjetovalište za adolescente koji zloupotrebljavaju PAS – Preporod\nOtvoreno savjetovalište za adolescente koji zloupotrebljavaju PAS\nHome/Novosti/Otvoreno savjetovalište za adolescente koji zloupotrebljavaju PAS\nU okviru projekta „ZA BUDUĆNOST KOTORA BEZ DROGE“, otvoreno je savjetovalište za adolescente koji zloupotrebljavaju PAS. Projekat kojim će se sistematično tretirati bolesti zavisnosti među adolescentima.\nNVO Preporod u saradnji sa NVO Koltrina iz Kotora započeo je implementaciju projekta ”Za budućnost Kotora bez droge”, koji je podržan u okviru Regionalnog programa lokalne demokratije na Zapadnom Balkanu (ReLOaD). ReLOaD program finansira Evropska unija, a sprovodi Program Ujedinjenih nacija za razvoj (UNDP). U Crnoj Gori, ReLOaD program sprovodi se u partnerstvu sa opštinama Kotor, Tivat, Nikšić, Pljevlja i Podgorica.\nProjekat „Za budućnost Kotora bez droge“ traje 6 mjeseci, a njegov osnovni cilj je da smanji stopu zloupotrebe droga među mladim ljudima na teritoriji ove opštine. Projekat je koncipiran tako da problematici prilazi iz svih relevantnih uglova. Naime, posebna pažnja je posvećena zaposlenima u kotorskim školama i svim drugim institucijama koje sa bilo kog aspekta tretiraju bolesti zavisnosti, ili dolaze u kontakt sa mladima koji već zloupotrebljavaju droge i njihovim porodicama, za koje smo pripremili trenig i obuku za prevenciju, ranu intervenciju i detekciju maloljetničke zavisnosti, po modelu – Multidimensional Family Therapy (MDFT) Trampoline Belgium, Ecet.\nZa nas najvažnija aktivnost projekta je otvaranje besplatnog savjetovališta za maloljetne zavisnike i članove njihovih porodica. Naime, uz pomoć i podršku opštinske Kancelarije za primarnu prevenciju opštine Kotor i ustupanjem svojih kancelarija za rad savjetovališta, počinjemo da primamo i prve mlade iz opštine Kotor koji zloupotrebljavaju PAS i njihove članove porodica.\nPored pokretanja savjetovališta, fokus će biti na umrežavanju svih relevantnih aktera koji djeluju na teritoriji Opštine Kotor, a koji se u svakodnevnom radu bave bolestima zavisnosti. Jedan od ciljeva je i da se unaprijedi kolektivna svijest o problematici bolesti zavisnosti i posljedicama zloupotrebe droga. Očekuje se da će u predstojećih 6 mjeseci, multidisciplinarni tim pružiti pomoć članovima više od 100 porodica koje se suočavaju sa zavisnošću. U dugoročnom smislu, projekat će ojačati odgovor obrazovnog sistema na bolesti zavisnosti, unapređenjem znanja i vještina prosvjetnih radnika da prepoznaju, preduprijede i pravovremeno reaguju na zloupotrebu droge u školama. Istovremeno, obrazovni sistem će se uvezati sa drugim relevantnim akterima, da se zajedničkim kapacitetima borimo sa jednim od najvećih problema modernog društva.\nZa dodatne informacije molimo Vas da kontaktirate:\nJovana Bulajića, izvršnog direktora NVO Preporod\nE-mail: preporod@t-com.me ili mob: +382 67 423 995\n#ReLOaD #ReLOaDMNE #LokalnaDemokratija #ZapadniBalkan\nUkoliko želite saznati više o ReLOaD programu, posjetite sledeći link: http://bit.ly/2ElJvbg\nTagovi na FB:\npreporod_mne2019-05-16T07:36:45+00:00May 15th, 2019|Novosti|


Pupinov most - obavezna trasa za teretna vozila u tranzitu - Pluton Logistics\n17. decembra 2014. 1. maja 2017. marko\tBeograd tranzit, Beogradska obilaznica, kineski most, Kružni tok, obilaznica oko Beograda, Pančevački most, Pupinov most\nOtvaranjem Pupinovog mosta za saobraćaj ne dobijamo samo vezu između Zemuna i Borče, već se oslobađa gradsko jezgro od teretnih vozila. Do sada je jedinu vezu između desne i leve beogradske strane Dunava predstavljao Pančevački most i kao takav bio je preopterećen kako putničkim tako i teretnim vozilima u tranzitu.\nPovezivanjem Borče i Zemuna, teretna vozila u tranzitu koja su do sada koristila ulice: Savsku, Karađorđevu, Bulevar vojvode Bojovića, Mije Kovačevića, Ruzveltovu, Dimitrija Tucovića, Batutovu, Bulevar kralja Aleksandra, Gospodara Vučića, Vojislava Ilića i Vladimira Tomanovića kao jedinu vezu sa pančevačkom i zrenjaninskom stranom Dunava moći će da ostvare svoju ciljnu destinaciju krećući se izvan centralne gradske zone.\nNaime, sada su svi pravci ulaska u grad od Smedereva, Niša, Kragujevca, Čačka, Obrenovca, Novog Sada i Šida povezani sa Zrenjaninom i Pančevom i sva tranzitna kretanja biće izmeštena iz uže gradske zone. Vozače teretnih vozila u tranzitu uprava Grada Beograda je obavestila da će, kao i do sada, Kružnim putem i Obilaznicom biti povezani pravci od Smedereva (u Leštanima), Niša (Auto-put kod Bubanj potoka), Kragujevca, Čačka (kod Orlovače), Obrenovca (kod Ostružnice), od Novog Sada i Šida (na petlji Dobanovci), a preko Pupinovog mosta sa Zrenjaninom, odnosno Pančevom i Vršcem i da je ovo za teretna vozila obavezan tranzitni pravac kojim se mogu kreteti 24 sata.\nPrilaz sadržajima u Dunavskoj ulici i Luci Beograd dozvoljen je samo od Pančevačkog mosta do Francuske ulice i nazad, nije moguće nastaviti kretanje teretnim vozilima ka Bulevaru vojvode Bojovića, odnosno Karađorđevoj i Savskoj ulici.\n← Kamiondžije najavile protest\nPogledajte listu 15 najvećih izvoznika iz Srbije →\n18. oktobra 2021. 18. oktobra 2021. marko


Postupci koji se vode radi naplate izdržavanja u Srbiji u svom krajnjem ishodu često ne pružaju adekvatnu zaštitu interesa primalaca izdržavanja, kako zbog neprimerene dužine trajanja, tako i zbog čestog nastupanja nemogućnosti naplate iznosa izdržavanja ili alimentacija koji su utvrđeni sudskim odlukama. U zemljama EU stanje u predmetnoj oblasti je daleko napredniije, o čemu svedoči i postupak za naplatu izdržavanja za decu od oca koji boravi u Finskoj, koji se trenutno vodi prema pravilima međunarodnog prava.\nPodnošenjem zahteva Ministarstvu finansija i privrede RS dana 14.01.2012. godine, pokrenut je izvršni postupak za naplatu izdržavanja od lica koje boravi u Finskoj, po osnovu odluke suda RS. Postupak se vodi prema odredbama Konvencije UN-a o ostvarivanju alimentacionih zahteva u inostranstvu iz 1956. godine. U skladu sa pravilima i procedurama konvencije, zahtev je prosleđen Ministarstvu pravde Republike Finske. Dokumentacija koju je bilo potrebno priložiti uz zahtev jeste obimna i njeno prikupljanje trajalo je nekoliko meseci, ali ekspeditivnost daljeg postupanja nadležnih institucija značaj ove okolnosti umanjuje u velikoj meri. Naime, nadležno finsko ministarstvo, u funkciji posrednika u naplati izdržavanja, već 16.01.2013. godine uputilo je odgovor podnosiocu zahteva. U predmetnom dopisu detaljno je opisan postupak koji će uslediti po podnetom zahtevu, a za čije kompletno sprovođenje do konačne naplate svih zaostalih iznosa izdržavanja, kao i tekućeg izdržavanja, će se pobrinuti finski državni organi i institucije. Podnosiocu zahteva se, takođe, u skladu sa finskim zakonodastvom, garantuje besplatna pravna pomoć i oslobađanje od troškova alimentacionog postupka koji će se voditi u Finskoj. Zaštita interesa primaoca izdržavanja na ovaj način je, svakako, rešenje koje bi trebalo normirati i u Srbiji, ali naše zakonodavstvo se, za sada, ne može pohvaliti propisima sličnog karaktera. Osim navedenog, finski propisi nude mogućnost uvećanja iznosa izdržavanja za slučaj izmene činjenica i okolnosti, na zahtev primaoca izdržavanja. Tu mogućnost su zastupnici naše državljanke u predmetnom postupku iskoristili - zahtev za izmenu (uvećanje) utvrđenog iznosa izdržavanja je podnet i očekuje se izjašnjavanje o istom nadležnih finskih organa tokom daljeg trajanja postupka.\nPrema informaciji dobijenoj od Ministarstva finansija i privrede RS, opisani postupak je prvi slučaj naplate izdržavanja od lica koje boravi u Finskoj, pa predstavlja početne korake ka utemeljenju prakse u ovoj oblasti između Srbije i Finske. Na osnovu dosadašnjeg toka postupka, zaključujemo da se može očekivati efikasna realizacija naplate izdržavanja, a primena pravila međunarodnog prava, u konkretnom slučaju Konvencije UN-a iz 1956. godine, ukazuje na činjenicu da je moguće sprovoditi alimentacione postupke brzo, efikasno i uz poštovanje integriteta i interesa lica kojima je izdržavanje potrebno.


Šeranić: FBiH “epidemiološki ugrožava RS” | Starmo\nNaslovnica BiH Šeranić: FBiH “epidemiološki ugrožava RS”\nŠeranić: FBiH “epidemiološki ugrožava RS”\nBanja Luka — Ministar zdravlja i socijalne zaštite entiteta RS Alen Šeranić ocijenio je da je RS “na poluvremenu kada je riječ o epidemiji virusa korona”, ali i upozorio da odluka Federacije BiH da se ljudi sa granice, umjesto u karantine, upućuju u kućnu izolaciju, “epidemiološki ugrožava RS”.\nOsvrćući se na odluku FBiH o ukidanju lokalnih karantina, Šeranić je ocijenio da je ova mjera “trebalo da bude usaglašena sa RS-om”.\n– Ova odluka u FBiH epidemiološki ugrožava RS jer će ljudi koji dolaze iz inostranstva uzlaziti na granične prelaze koji su na teritoriji FBiH i tamo će dobijati rješenja o kućnoj izolaciji od inspektora. To će predstavljati problem u smislu praćenja tih lica u okviru RS – izjavio je Šeranić za ATV.\nŠeranić je rekao da odluka o ukidanju karantina i otvaranju granica neće zavisiti samo od RS-a, već i od zemalja iz okruženja, te od Austrije, Švicarske, Slovenije i Njemačke u kojima građani RS-a najviše borave na privremenom radu.


sreda, 7. mart 2018. 12:17h\nSelo Mrljak foto: privatna arhiva\nSve je počelo juče oko podneva kada je dežurna služba primila poziv, a završilo se u večernjim satima nakon što je pacijent zbrinut i prebačen na odeljenje opšte bolnice „dr Aleksa Savić“.\nZbog izuzetno nepristupačnog terena, odvijala se prava drama u kojoj su pored naše angažovane i dve vatrogasne ekipe sa dva vozila i četiri vatrogasca. Pacijent S. T. je imao infarkt miokarda ,a zbog nepristupačnosti terena nije se moglo ni jednoim vozilom stići do njegove kuće – rekla je portparol Doma zdravlja Violeta Mirković.\nMedicinska ekipa je nakon toga uz asistenciju vatrogasaca krenula peške ka kući pacijenta, koja je bila udaljena preko 2 km.\nKada su konačno stigli, na licu mesta su ukazali prvu pomoć S. T. koji je nakon toga stavljen na nosila i ručno prebačen do sanitetskog vozila, po blatnjavom terenu i snegu koji se na pojedinim mestima zadržao.\nU Hitnoj službi ističu da je najvažnije da je kompletan posao završen uspešno, pacijentu je ukazana medicinska pomoć i uz mnogo muka uspešno je dovežen do prokupačke bolnice gde je zadržan na dalje lečenje, a kako saznajemo njegovo stanje je za sada stabilno.


SDP Crna Gora | 2017 March 14\nYou are here: Home / Organizacija / 2017 / March / 14\n14/03/2017 / Aktuelno /Objavio - SDP SDP\nOsnivačka Konvencija Progresivne Alijanse održana je u organizaciji SPD Njemačke u Berlinu, uz učešće predsjednika SDP Crne Gore Ranka Krivokapića .\nKonvencija je održana pod sloganom”Izgradnja naše zajedničke budućnosti”, a Progresivna alijansa predstavlja novi globalni okvir za promociju socijaldemokratskih politika kojeg čine između ostalog sve najjače evropske socijaldemokratske partije.\nKonvencijom je predsjedavao Martin Šulc, kandidat za kancelara u ime njemačkih socijaldemokrata – SPD na predstojećim izborima u toj zemlji. Skupu su prisustvovali i premijeri Švedske i Portugalije koji su iz redova evrospkih socijaldemokratskih partija, kao i mnogi visoki funkcioneri ovih partija iz Evrope, Azije, Afrike, Sjeverne i Latinske Amerike.\n“Pred izazovom smo da odbranimo demokratska dostignuća kojima je upravo Evropska ljevica utrla put nakon 2. svjetskog rata. Ne smijemo dozvoliti da nas kriza odvede u populizam i nacionalizam, a nedostatak adekvatnog odgovora progresivnih i demokratskih snaga otvoriće prostor upravo takvim politikama. Političko-bezbejdnosnu krizu u Evropi nastoje iskoristiti nacionalisti i populisti dok su na Balkanu autokratski lideri ti koji krizu koriste kako bi izbjegli reforme i suočavanje sa pravdom”\nKrivokapić se na marginama konferencije susreo sa Martinom Šulcom, premijerom Švedske Stefanom Lofvenom, generalnim sekretarom PES Ahimom Postom i drugim liderima socijaldemokratskih partija i evropskim poslanicima.\nPredsjednik Krikvokapić je u Berlinu imao susrete u Kancelarijatu Angele Merkel, sa čelnicima Direktorata za Zapadni Balkan Ministarstva vanjskih poslova i Minisitarstva privrede, kao i sa direktorima uticajnih njemackih tink-tankova koji se bave pitanjima Zapadnog Balkana.\nOn je u razgovorima ukazao na ozbiljnost političke krize u Crnoj Gori produbljene nakon parlamentarnih izbora održanih u danu objavljivanja “državnog udara”. Predsjednik Krivokapić je predočio poziciju SDP u rješavanju krize koja podrazumijeva ponavljanje izbora u roku do održavanja predsjedničkih izbora početkom 2018. On je naglasio da na raznim stranama u Crnoj Gori postoje snage kojima odgovara dalja destabilizacija prilika zbog čega je neophodna pomoć i podrška naših medjunarodnih partnera u rješavanju krize.\n“SDP je bio presudan u saniranju krize prošle godinu kroz Parlamentarni dijalog i prelaznu Vladu, a spremni smo da i sada damo svoj doprinos uz pomć i podršku naših evropskih prijatelja”, rekao je Krivokapić.


Kosovo zabilježilo najveći ekonomski rast od nezavisnosti | Kosova.info\nDom|Vijesti|KOSOVO|Kosovo zabilježilo najveći ekonomski rast od nezavisnosti\nKosovo zabilježilo najveći ekonomski rast od nezavisnosti\nRepublički premijer Aljbin Kurti rekao je da je ta zemlja zabeležila privredni rast od 9,9 odsto, što je najveći privredni rast od proglašenja nezavisnosti. Ovo su na sastanku saopštili njemački savezni zastupnici Kristijan Petri iz Socijaldemokratske partije SPD i Boris Mijatović iz Zelene stranke.\nKako je saopšteno u saopštenju, Petry je zahvalio premijeru na sastanku. On je istakao da ga raduje što je Kosovo svrstalo u zemlje koje se kreću ka Evropskoj uniji.\nZastupnike Bundestaga je zanimala aktuelna situacija, kao i bilateralni odnosi sa susjednim zemljama. Kurti je naglasio da se nada da će kancelar Šolc vratiti pažnju aktera u Evropskoj uniji na Berlinski proces.\nZastupnik Mijatović je naglasio važnost činjenice da se sporazumom njemačke vladine koalicije naglašava teritorijalni integritet BiH i da se to odnosi na cijeli region.\nNa sastanku je razgovarano o situaciji sa COVID-19 i novim mjerama zaštite. Kurti je saopštio da je više od 60% populacije starije od 16 godina već vakcinisano, dok se vakcinacija nastavlja sa povećanjem doze.\nPremijer Kurti je istakao posvećenost Vlade Kosova za ekonomski razvoj, reformu pravosuđa i dobro upravljanje.\n„On ih je obavestio da je, prema podacima Centralne banke Kosova, privredni rast 9,9 odsto, što je najveći privredni rast od proglašenja nezavisnosti. Budžet za 2022. je najveći budžet ikada u Republici Kosovo, sa povećanjem od 12% u odnosu na prošlogodišnji budžet. Na osnovu ekonomskih pokazatelja, domaća privreda posluje dobro, uz povećanje prihoda od carina za preko 1/3 u odnosu na prethodnu godinu. “Dok je izvoz porastao za 66 odsto, prihodi budzeta za 30 odsto, a strane investicije za 53 odsto”, rekao je on.\nNa kraju sastanka, savezni nemački zastupnici su istakli da će nemačko kreiranje politike posvetiti povećanu pažnju Kosovu i regionu i obećali podršku zajedničkim ciljevima.\nOtkriveno da je na Kosovo došao ukradenim vozilom


RTV Pančevo kupio kontroverzni kruševljanin Radoica Milosavljević Maša, osuđivan zbog privrednog kriminala! | Kruševac Info\nRTV Pančevo kupio kontroverzni kruševljanin Radoica Milosavljević Maša, osuđivan zbog privrednog kriminala!\nRadojica Milosavljević Maša, kupio je ovaj regionalni medij za 87.200 evra\nKruševački biznismen Radojica Milosavljević Maša novi je vlasnik Javnog radiodifuznog preduzeća Radio televizija Pančevo. On je kao jedini ponuđač na aukciji kupio ovaj regionalni medij za 87.200 evra, 58 evra više od početne cene, a u roku od 15 dana mora da obavi uplatu.\nMilosavljević je ostao usamljen u nadmetanju za kupovinu RTV Pančevo, nakon što je komisija Agencije za privatizaciju, kao nepotpune, odbacila još dve ponude, i to lokalnog internet provajdera „Madnet” i beogradske firme „Medija solušn”, pa je tako u trci ostao samo Milosavljević, kao fizičko lice.\nJavnost je, inače, već imala priliku da sazna nešto o ovom Kruševljaninu, kao zainteresovanom za kupovinu više televizijskih stanica u Srbiji, pa i Tanjuga. Uz njegovo ime pominjano je da je dugogodišnji funkcioner SPS-a i njen član od osnivanja, da je do 2012. godine zauzimao visok položaj u lokalnoj upravi Kruševca kao zamenik gradonačelnika, ali i da za sobom ima četiri godine robijanja, što je on izričito demantovao.\nTakođe, Radojica Milosavljević je i vlasnik preduzeća „Sloga”, klinike „Sloga medik”, a aktivan je bio i u sferi sporta, na predsedničkoj funkciji FK „Napredak” i Sportskog centra u Kruševcu.\nOd 63 zaposlena u RTV Pančevo, samo njih sedmoro se nije odlučilo da ode s posla i uzme otpremninu od 200 evra po godini staža. Ostali su i potpisali rešenja o otkazu ugovora o radu i napustili firmu.\n« Privode se kraju radovi na atletskoj stazi u Kruševcu\nRadi se rebalans budžeta jer nije prodat „Aerodrom“ Kruševac »


Kragujevački sport | Tag Archive | BK Radnički\nPočetna » Posts tagged with » BK Radnički\nTri medalje za bicikliste Radničkog na Kupu Srbije (FOTO)\nBiciklisti Radničkog imali su još jedan uspešan takmičarski vikend. Na četvrtoj, ujedno i finalnoj trci ovogodišnjeg Kupa Srbije u ciklo krosu, održanoj u Beogradu, okitili su se sa ukupno tri medalje. Jak vetar i sneg dodatno su opeteretili sve takmičare na klizavoj stazi u voždovačkim Šumicama, ali su biciklisti kragujevačkog kluba pokazali sposobnost da i […]\n20. januara 2016. / Nema komentara / Opširnije\nZapažen nastup kragujevačkih biciklista na Kupu Srbije u planinskom biciklizmu\n13. jula 2015. Nema komentara\nNa Kupu Srbije u MTB-u (planinskom biciklizmu), koji se ovog vikenda vozio na obroncima Fruške Gore, u blizini izletišta Popovica kraj Novog Sada, biciklisti kragujevačkog Radničkog i Ciklemanije bili su i više nego uspešni. U prvoj trci jučerašnjeg programa, takozvanoj „poletarki“, trijumfovala je takmičarka kragujevačke Ciklemanije, dvanaestogodišnja Marija Jolović, dok je drugo mesto pripalo dve […]\nPrijem zа člаnove Biciklističkog klubа Rаdnički\n30. decembra 2014. Nema komentara\nU salonu Skupštine grada održan je prijem zа člаnove, trenere i rukovodstvo Biciklističkog kluba Radnički, povodom 75 godina od osnivanja kluba. Pored gradonačelinika Nikolića, prijemu su prisustvovali Boris Kovаčević člаn Grаdskog većа zа vаnprivredne delаtnosti i Nikolа Urošević, pomoćnik grаdonаčelnikа zа sport. „Ostvаrili smo sve što smo ugrаdili u rezutаtske plаnove: imаmo prvаkа držаve, prvаkа Bаlkаnа, olimpijskog kаndidаtа […]\nĐurđićeva treća uzastopna pobeda u Kupu Srbije\n22. decembra 2014. Nema komentara\nBiciklista kragujevačkog Radničkog Bojan Đurđić ostvario je i treću uzastopnu pobedu u ovogodišnjem Kupu Srbije u ciklo-krosu, na trci voženoj u beogradskom parku Šumice.Nakon trijumfa na prve dve trke u Šidu i Sremskim Karlovcima, Đurđić je svoju dominaciju potvrdio i na stazi u Šumicama.Odlične rezultate ostvarile su i kragujevačke biciklistkinje. Kristina Nenandović, ćerka čuvene Biljane […]\nŽuta majica za Stankovića na trci oko Albanije\n8. oktobra 2014. Nema komentara\nBiciklista Radničkog Marko Stanković pobednik je druge etape 71. Međunarodne trke oko Albanije. On je stazu dugu 110 kilometara završio kao prvoplasirani i samim tim osvojio žutu majicu, koja sleduje vodećem u generalnom plasmanu. Stanković je najpre u prologu bio drugi, a u prvoj etapi zauzeo je peto mesto. Inače, Stanković ovu trku vozi u […]\nBokseri Radničkog zapaženi na pojedinačnom prvenstvu Srbije\n7. jula 2014. Nema komentara\nSa pojedinačnog prvenstva Srbije u olimpijskom stilu boksa, održanom proteklog vikenda u Novom Sadu, bokseri kragujevačkog Radničkog doneli su dve medalje. Dragan Veljković je trijumfovao u teškoj kategoriji (do 91 kg), dok je njegov klupski kolega Stefan Jovanović osvojio srebro u poluteškoj kategoriji (do 81 kg). Veljković je u finalu teške kategorije savladao Aleksica iz […]\nĐurđićeva četvrta titula u nizu\n28. januara 2014. Nema komentara\nBiciklista kragujevačkog Radničkog i višesturki državni prvak u ciklo-krosu i planinskom biciklizmu, Bojan Đurđić, osvojio je još jednu titulu prvaka Srbije u ciklo-krosu, šestu u njegovoj bogatoj karijeri, a četvrtu u nizu. Na prilično nezgodnoj stazi oko Partizanovog stadiona u Beogradu, okovanoj ledom, popularni Đuka je još jednom potvrdio da je bez premca u ovoj […]\n5. januara 2014. Nema komentara\nBojan Đurđić, najbolji srpski takmičar na planinskom biciklu, reprezentativac kragujevačkog Radničkog pobedio je u kategoriji elita u drugoj trci „Novogdišnjeg ciklo kros kupa Novog Sada“ koju je u Sremskim Karlovcima organizovao klub Fantik iz Novog Sada. Đurđić je na stazi od 16,5 km (15 krugova) pretekao Borisa Popovića iz Ris sajklinga (Novi Sad) i Aleksu […]\nStanković pojačao BK Radnički\n29. decembra 2013. Nema komentara\nMarko Stanković reprezentativac CCN Metalca iz Kraljeva prešao je u kragujevački Radnički. Kragujevačne su napustili Dejan Marić pobednik klasika Beograd – Čačak i Lige Srbije 2012. i Nebojša Jovanović olimpijac iz Pekinga 2008. dvostruki državni šampion, pobednik Lige Srbije 2011. i šesti za vozače do 23 godine na EŠ u Atini 2003. i preselili se […]\nBokseri Radničkog najbolji u šumadijskom regionu\n2. decembra 2013. Nema komentara\nProteklog vikenda Kragujevac je bio domaćin pretposlednjeg kola Regionalne lige Šumadije u boksu. U hali „Jezero“ okupili su se najbolji borci iz regiona, a najuspešniji je bio domaći tim Radničkog, koji na taj način, kolo pre kraja prvenstva, obezbedio sebi novu, treću uzastopnu titulu prvaka regiona. U konkurenciji od jedanaest klubova, Radnički je imao najveći […]\nĐurđić polomio ključnu kost\n22. septembra 2013. Nema komentara\nSrpski prvak u planinskom biciklizmu i član kragujevačkog Radničkog Bojan Đurđić doživeo je pad prvog dana festivana u Gujangu u Kini u disciplini šort kors na kružnoj stazi od 1,5 km gde se vozilo deset krugova. Đurđić je prilikom pada polomio ključnu kost, pa je odmah zbrinut u bolnici iz koje je pušten u hotel, pošto nema komplikacije […]\nHasanović slavio u drugoj trci „Kroz Vojvodinu“\n15. septembra 2013. Nema komentara\nEsad Hasanović, biciklista Radničkog iz Kragujevca, slavio je na kraju drugog dela 35. trke “Kroz Vojvodinu” na stazi od Apatina, preko Sombora, Kule, Vrbasa, Srbobrana, Temerina do Žablja, prešavši 139 kilometara za 3:13,52 časova. Sa petnaestak sekundi zaostatka iza pobednika drugo i treće mesto pripalo je Marku Stankoviću iz kraljevačkog CCN Metalca i Stefanu Stefanoviću iz čačanskog […]\nStrana 1 od 512345


Nevrijeme pričinilo materijalnu štetu na području BiH – Haber.ba\nNevrijeme pričinilo materijalnu štetu na području BiH\nNajveća šteta pričinjena je na području Banja Luke i Sarajeva, gdje su olujni udari bili posebno izraženi…\nIz Operativnog centra Civilne zaštite Kantona Sarajevo saopšteno je da je u nevremenu oštećen jednog objekat u općini Vogošća, gdje je jak vjetar skinuo krov sa jedne kuće u naselju Kobilja Glava.\nMaterijalne štete zabilježene su i u drugim gradovima Bosne i Hercegovine, ali iz Federalne uprave Civilne zaštite ističu kako još uvijek prikupljaju podatke s terena.\nI općina Sokolac pretrpjela je štetu usljed nevremena,\nNaime, olujni vjetar nanio je štete i na elektovodima zbog čega je na području Sokoca bez struje ostalo 21 selo, a ekipe Elektrodistributivne radne jedinice su na terenu i očekuju da će kvarovi biti brzo otklonjeni.\nTehnički upravnik Elektrodistributivne radne jedinice Sokolac, Bojan Knežević, kazao je da su od 2.30 sati na dalekovodu “Auto-baza” bez napona ostale trafostanice “Ladovići” i “Mičivode”, a na dalekovodu “Kaljina” jučer od 18.25 sati bez napona su trafostanice “Medojevići”, “Banjalučica”, “Kalauzovići” i “Bare”, sa kojih se napaja 12 sela.\nNa dalekovodu “Unis” od 2.30 sati bez napona su trafostanice “Novoseoci”, “Ozerkovići”, koje strujom snabdijevaju sedam sela.\n“Na dalekovodu `Kaljina` jak vjetar oborio je stablo na elektrovodove, što je prouzrokovalo pekid u elektrosnabdijevanju potrošača u rubnim selima”, dodao je Knežević.\nPodsjećamo, za područje Bosne i Hercegovine još uvijek je na snazi žuto i narandžasto upozorenje zbog jakih udara vjetra koji mogu dostići brzinu i do 80 kilometara na sat, zbog čega se apeluje na građane da i dalje vode računa o svojoj sigurnosti i sigurnosti svoje imovine.\nTeme:BiH, Civilna zaštita KS, materijalna šteta, nevrijeme, olujni vjetar


" /> Neželjena dejstva preparata gvožđa\nFebruary 3, 2014 /in Uncategorized /by Stanko Nikolic\nNajizraženija neželjena dejstva oralnih preparata gvožđa su na gastrointestinalni trakt:\npečenje u stomaku i bolovi\nopstipacija ili dijareja.\nGvožđe deluje iritantno na sluzokožu gastrointestinalnog trakta i ovaj efekat ne zavisi od vrste primenjenog preparata, već je direktno proporcionalna količini slobodnog gvožđa. Pošto veliki broj ljudi ima tegobe pri primeni terapijskih doza gvožđa, u početku lečenja preporučuje se primena malih doza gvožđa, a zatim postupno povećanje doze do poželjnih 200mg/dan, podeljeno u tri doze.\nOpstipacija ili dijareja najčešće su sekundarne posledice dejstva gvožđa na intestinalnu floru, i zato nisu dozno zavisni fenomeni. Bolesniku treba skrenuti pažnju da posle primene preparata gvožđa, može da dođe do pojave tamne boje stolice, skoro do crne boje, što bolesnike koji su imali melenu može da navede na pomisao da opet imaju gastrointestinalno krvarenje.\nTečni preparati gvožđa mogu da dovedu do tamnog prebojavanja zuba, tokom dužeg uzimanja. Deci se kapi mogu ukapavati na jezik, ili može da se koristi slamka, kako tečnost sa gvožđem ne bi bila u kontaktu sa zubima.\nTreba napomenuti da kod jednog malog broja bolesnika može da dođe do akumulacije gvožđa u organizmu, tokom dugotrajne upotrebe preparata gvožđa. Treba naglasiti, da organizam zdravih ljudi ima zaštitne mehanizme od prevelike resorpsije gvožđa. Međutim opisani su brojni slučajevi hemosideroze (taloženje gvožđa u organizmu) u ljudi, koja je posledice dugotrajne upotrebe gvožđa. Izgleda da ovi ljudi imaju blage forme nasledne hemosideroze, a novija istraživanja su pokazala da oko 0.5 % ljudi ima ovakav genski poremećaj.\nPRIMED 5 feromed je dijetetski suplement na bazi kvalitetnog pčelinjeg meda i lekovitih trava. Zbog svog organskog sastava i kvalitetnih sastojaka ovaj preparat ima izuzetno dobru apsorpciju. U odnosu na kapsule i tablete procenat iskorišćenosti aktivnih sastojaka je i do 4 puta veći pa su i rezultati mnogo brže uočljivi. Značajna pozitivna strana ovog preparata je da nema neželjenih reakcija i neprijatnih senzacija koje se javljaju upotrebom preparata gvožđa.\nTags: dijareja, gvožđe, mučnina, muka, opstipacija, primed 5\nMiomi i anemija Aplastična anemija


Ko je Branislava Opranović? Baba vojvođanski separatista… - Radio televizija Pančevo\n29. oktobra 2020. 29. oktobra 2020. 0200\nBaba vojvođanski separatista… Broj godina života nije prepreka pojedinim vojvođanskim separatistima da budu aktivni, primer toga je baba Branislava Opranović. Branislava Opranović iako ulazi u ozbiljne godine života jedan je od najaktivnijih vojvođanskih separatista u Novom Sadu i Vojvodini. Ko je baba Branislava Opranović?\nNESREĆA U PANČEVU: Dete od godinu dana ispalo kroz prozor


Ivanić: Izetbegović ne može spriječiti referendum u RS-u\nMladen Ivanić (d) i Bakir Izetbegović\nČlan Predsjedništva BiH iz reda srpskog naroda Mladen Ivanić poručio je predsjedavajućem Predsjedništva BiH Bakiru Izetbegoviću da mu je pametnije da se ne bavi 9. januarom i da je to ključni praznik u Republici Srpskoj, ali je i predložio pitanje koje će se postaviti građanima na referendumskom listiću.\nIvanić je istakao da Izetbegović nema način ni elemente da spriječi održavanje referenduma.\n"Izetbegović je pokrenuo sve ovo svojom apelacijom. Godinama je 9. januar slavljen i nikome nije pravio problem. To što je on ovu apelaciju pokrenuo nema veze sa 9. januarom. Njegova želja je da pokaže kako je on moćan i da može odlučivati u Republici Srpskoj", rekao je Ivanić novinarima u Trebinju.\nOn je dodao da bi Izetbegoviću bilo daleko pametnije da to nije pokrenuo i da nije "izazivao ovaj datum".\nIvanić smatra da je glavni prigovor međunarodnih institucija u vezi sa referendumom plod ogromnih pritisaka bošnjačkih partija.\n"Ja imam rješenje za tu situaciju. Predlažem da pitanje bude: Da li ste za to da 9. januar bude Dan državnosti Republike Srpske? To nema veze sa odlukom Ustavnog suda, a iz okvira je nadležnosti Republike Srpske. Neki bi rekli da je to protivustavno, jer Republika Srpska nije država, ali niko nije ni rekao Dan države nego državnosti", istakao je Ivanić.\nOn je ocijenio da je besmisleno sve ovo što se događa oko referenduma - tenzije koje se dižu i strah zbog nekih budućih referenduma, te da ne bi bilo pametno preduzimati nikakve mjere.\n"Iz načina na koji komuniciraju međunarodne institucije stiče se utisak da će oni ići ka nekoj vrsti zabrane ili pokušaja osporavanja. Mislim da je to greška i prije svega podrška Miloradu Dodiku, jer će on toga napraviti političku priču, a u suštini neće se dobiti ništa takvom zabranom", smatra Ivanić.\nOn kaže da sa referendumom ne smije igrati - ako je jednom zakazan, on se mora i održati.\nŠto se tiče bezbjednosne situacije u BiH, Ivanić ističe da je neviđena retorika prema Republici Srpskoj koju su pokrenuli bošnjački političari posljednjih dana, posebno političari iz SDA.\n"Mislim da je to najveća bezbjednosna opasnost. Oni moraju da shvate da Republiku Srpsku ne mogu i nikada neće osporiti i da im je to sve uzaludan napor", poručio je Ivanić.


UČESNICI PROTESTA ISPRED ZGRADE RTS-A EMITOVALI SVOJ DNEVNIK - Magločistač\nPočetna U fokusu UČESNICI PROTESTA ISPRED ZGRADE RTS-A EMITOVALI SVOJ DNEVNIK\nPostavio/la: MagločistačObjavljeno: 27.04.2017 Kategorija: U fokusuNema komentara\nNekoliko stotina učesnika protesta “Protiv diktature” sinoć je protestovalo ispred zgrade Radio-televizije Srbije u Beogradu, izražavajući nezadovoljstvo izveštavanjem javnog servisa.\nOkupljeni su blokirali ulaz u RTS u Aberdarevoj ulici, duvali su u pištaljke i uzvikivali “Javna kuća Srbije”, a sa razglasa su pozvani da budu što glasniji tokom trajanja Dnevnika.\nUčesnici protesta su u vreme emitovanja Dnevnika emitovali svoj “dnevnik”, tokom kojeg je bivša novinarka RTS-a Gordana Bingulac izrazila čuđenje što radnici javnog servisa “ne vide kakvo je stanje u zemlji”.\nUčesnici 23. protesta “Protiv diktature” prethodno su blokirali saobraćaj u oba smera na Trgu Nikole Pašića u Beogradu.\nOkupljeni su nosili transparente “Protiv terora vlasti”, “Ko laže taj krade, ko krade može u SNS” i druge.\nStudenti u Nišu koji su organizovali 20 protesta “Protiv diktature” od danas prave pauzu zbog prvomajskih praznika, objavljeno je na Fejsbuk stranici “Protiv diktature Niš”.\nNavodi se da će se organizatori protesta javiti posle praznika sa novim idejama i informacijama o tome kako će se “priča nastaviti”.\n“Još je mnogo posla pred nama i verujem da niko od nas neće odustati dok ne pobedimo. Sada je trenutak da nastavimo da se povezujemo i osmislimo puteve i načine ostvarivanja naših ciljeva i zahteva od kojih ne odustajemo”, navodi se u objavi na Fejsbuk stranici.\nU objavi se navodi da protesti neće “splasnuti” kao što je to vlast očekivala, već da se radi samo o “zatišju pred buru”, da će se učesnici protesta pojaviti na mestu gde ih najmanje očekuju.\n“Posebno smo ponosni što smo se u ovom protestu povezali sa sindikatima i radnicima i poručujemo im: šetaćemo sa vama i stajati sa vama kad god treba”, ističe se u objavi.


Traži se produženje roka važenja vaučera za odmor - News - Turistički svet\nTraži se produženje roka važenja vaučera za odmor\nUdruženje „Moja Srbija” uputilo je inicijativu Ministarstvu trgovine, turizma i telekomunikacija Srbije, da donese odluku o produženju važenja ovogodišnjih vaučera za odmor u Srbiji do 20. decembra.\n„Prethodnih meseci zvali su nas mnogi građani i negodovali, jer zbog epidemije nisu mogli da iskoriste vaučere koje su dobili za odmor u martu, aprilu i maju, a onemogućena im je ponovna prijava za ove subvencije”, kaže predsednik udruženja „Moja Srbija” Milan Ristić.\nDodaje da su ih zvali i ugostitelji, jer su oni imali isti problem – popunjene kapacitete do 20. novembra i nezadovoljne goste kojima ne mogu da izađu u susret i prihvate njihove vaučere u drugom periodu.\nU saopštenju udruženja se ocenjuje da bi se produžetkom akcije za mesec dana, tokom kojih bi mogli da se iskoriste isključivo neiskorišćeni vaučeri iz perioda vanredne situacije, pomoglo građanima da iskoriste svoje neiskorišćene rezervacije, ugostiteljima da popune kapacitete do kraja godine a domaćem turizmu da obezbedi dodatnu zaradu, prenosi Tanjug.\nAkcija podele vaučera za subvencionisani odmor u Srbiji se tokom prethodnih pet godina pokazala kao jedna od najisplativijih i najpopularnijih subvencija u srpskoj privredi.\nDomaći turizam svake godine beleži dvocifrenu stopu rasta, a uvećani prihodi od domaćih turista dovode i do povećanja nivoa investicija u turističku infrastrukturu.


Stevanović Imali smo najteži raspored od svih, zadovoljan sam rezultatima - Sportske vesti - Savremenisport.com\nNaslovna / Sportske vesti / Stevanović Imali smo najteži raspored od svih, zadovoljan sam rezultatima\nStevanović Imali smo najteži raspored od svih, zadovoljan sam rezultatima\n- Regionalna liga je ove godine izuzetno jako takmičenje, sve ekipe igraju vaterpolo na visokom nivou i siguran sam da bi bila najkvalitetnija liga u poslednjih nekoliko godina, pa možda čak i decenija, da se igrala u ligaškom sistemu. Šteta što se zbog pandemije korone ne igra tako. Ostaje žal i zbog publike koja je ostala bez uživanja u mnogim gradovima Crne Gore, Hrvatske i Srbije – rekao je Uroš Stevanović, trener Radničkog.\n- Imali smo najteži raspored od svih ekipa ove godine na prva dva turnira Jadranske lige. U Splitu smo otvorili večernjom utakmicom protiv Primorca, ujutru nas je čekao derbi sa Crvenom zvezdom, a uveče najteža utakmica sa domaćinom, Jadranom. Ovde u Budvi je svaka utakmica, izuzev sa domaćinom, bila derbi, što se vidi i po rezultatima. Ali, zapanjujuće da su pred svaku našu utakmicu protivnici imali slobodno kolo. Mnogo su svežije dočekivali te utakmice i to je bio jako bitan faktor u ovakvom sistemu. Kada se sve sumira, mogu da budem nezadovoljan samo remijem u duelu sa Primorcem u Splitu, gde smo izgubili dva boda. Ostalim mečevima sam sasvim zadovoljan – istakao je Stevanović.\n- Najvažnije da smo uspešno završili turnir, ostaju nam još tri utakmice u Kragujevcu i sigurno će to biti spektakl. I drugi turnir u Zagrebu biće jako zanimljiv, a iluzorno je govoriti o prognozama posle ovakvog turnira u Budvi, gde su igrani veoma neizvesni i uzbudljivi mečevi. Zadržali smo nivo igre sa finalnog turnira Kupa Srbije, što nam mnogo znači pred duel sa Olimpijakosom, u sredu, kada nastavljamo period jako bitnih utakmica – zaključio je Stevanović.


Stigao na preglede, Liverpul ima prvo pojačanje za januar - Naši u svetu\nObjavljeno 18/12/19 u 15:10\nTanjug/AP Photo/Kerstin Joensson\nLiverpul je završio prvi posao u januaru, danas je u Melvud stigao Takumi Minamino, Japanac iz Salcburga. On bi mogao da debituje već u FA Kupu protiv Evertona na “Mersisajd derbiju”, nakon što praznično ludilo bude završeno.\nPlaćen je oko osam miliona evra, tačnije isplaćena je klauzula, a prvog dana januara postaće zvanično igrač Redsa.\nKlop i tim su otputovali u Katar na SP za klubove, probaće da Liverpulu donesu prvu titulu prvaka sveta.\nVratimo se 24-godišnjem Japancu, Klop ga je želeo odmah, jer će pojačati konkurenciju u napadu, pratili su ga još dok je nosio dres Serezo Osake i nemaju nikakvu dilemu da će biti od velike koristi u drugom delu sezone.\nInače, šampion Evrope će pustiti Kurtisa Džonsa i Rajana Brustera na pozajmicu u januaru, isto čeka i Herbija Kejna, ova trojica mladih igrača bi trebalo u nižim ligama da skupljaju minute, odnosno iskustvo.\nAli, šta je sa pojačanjima?\nOčekuje se da u skladu sa novom strategijom, tokom zime Liverpul dovede još jednog mladog igrača i to na poziciji levog beka gde imaju samo Endija Robertsona. U pitanju je Matje Gonkalveš, fudbaler Tuluza koji ima samo 18 godina i uspeo je ove sezone da se probije u prvi tim. Debitovao je protiv PSŽ, igrao je za mlade francuske selekcije i procena je skauta da bi mogao da dobije šansu u Liverpulu tokom proleća.\nŠto se Tima Vernera tiče, izgleda da se Klop ohladio, ima dovoljno centralnih napadača, a klub će verovatno čekati leto za dovođenje još jednog štopera, koji bi trebalo da zauzme mesto Dejana Lovrena.\nDžikić doveo srpskog pleja, sećate se one njegove trojke u dresu ”Orlova”?


Lov i još ponešto - BiH: Poljoprivrednici očajni: Divlje svinje uništile usjeve krompira\nBiH: Poljoprivrednici očajni: Divlje svinje uništile usjeve krompira\nSANSKI MOST - Šteta koju ovih dana divlje svinje nanose na širem području općine Sanski Most je izuzetno velika, a na meti ovih napasnika nalaze se svi poljoprivredni usjevi, a posebno krompir, kukuruz i žito.\n"Situacija na terenu je zabrinjavajuća, a posebno su uništeni usjevi krompira u čiju sadnju su ove godine uložena značajna sredstva. Samo iz budžeta općine za sadnju ove kulture izdvojeno je 65.000 maraka, a o ulaganjima neposrednih proizvođača da i ne govorimo. Od uzgajivača kukuruza ovih dana imam dojave da divlje svinje pustoše parcele i uništavaju usjeve", kaže Husein Selimović, predsjednik Udruženja poljoprivrednika Sanski Most.\nDodaje kako je veliki broj poljoprivrednika u problemima, jer ovih dana moraju preoravati uništene parcele i ponovo ih zasijavati. Husein Mehić iz sela Skucani Vakuf kaže kako se divlje svinje kreću u čoporima i da parcelu preoru bolje od traktora, tako da ništa za njima ne ostane. Dodaje kako su najaktivnije u noćnim satima, kada se iz obližnjih šuma spuštaju u neposrednu blizinu sela.\n"Parcela od jednog dunuma na kojoj sam zasijao krompir u potpunosti je uništena, sada su se okomile na kukuruz, uništavaju ga u potrazi za korijenjem. Ako se ovako nastavi, mogu slobodno dići ruke od poljoprivrede, jer ništa neće ostati", kaže Mehić.\nIdentična iskustva ima i poljoprivrednik Ibrahim Aganović, koji kaže kako se radi o izuzetno inteligentnim životinjama koje pronalaze prolaz i kroz električne ograde.\n"Gdje god se obratiš, kažu ogradi parcelu, kupi električnog pastira. Šta mislite koliko treba novca da se ogradi 16 hektara zemljišta koje sam zasijao, ispadne skuplja pita od tepsije", jada se Aganović. Poljoprivrednici kažu kako su o svemu obavijestili nadležne institucije i Lovačko društvo "Sana" te se nadaju nekoj reakciji.\nMeđutim, u ovome lovačkom društvu ističu kako je trenutno na snazi lovostaj i da, s obzirom na zakone koji regulišu ovu oblast, ne postoji mogućnost organizovanja bilo kakvog lova. Također, ističu kako poljoprivrednici, da bi uopšte imali mogućnost da traže nadoknadu štete ili njihovu reakciju, moraju imati ograđene i zaštićene zemljišne parcele. S druge strane, poljoprivredni proizvođači ističu kako ograđivanje ili nabavka električnih pastira, što im se preporučuje, košta mnogo i da za to jednostavno nemaju dovoljno sredstava. Dobri poznavaoci svijeta životinja ističu kako zbog sve praznijih sela divlje svinje bez straha dolaze iz viših planinskih predjela, gdje su im staništa, u blizinu naseljenih mjesta i nanose štetu na poljoprivrednim kulturama.


IMOVINA BOKSITA PONOVO NA PRODAJU\nStečajni upravnik Rudnika boksita Mladen Marković, raspisao je novi oglas za prodaju imovine nikšićkog preduzeća, po ukupnoj početnoj cijeni od 1,03 miliona eura. Na devetom oglasu na prodaju su ponuđeni upravna zgrada i okolno zemljište. Ponude je moguće dostaviti do 29. aprila do deset sati, a biće otvorene dva sata kasnije u Privrednom sudu. Pravo učešća imaju svi pojedinci i preduzeća koja uplate...\nIZUZETNO TEŠKA SITUACIJA ZA VLASNIKE OBJEKATA I ZAPOSLENE\nU Nikšiću su nedavno dodatno pooštrene epidemiološke mjere za brobu protiv koronavirusa, pa se naš grad po drugi put u proteklih godinu dana suočava sa potpunim zaključavanjem. Zatvoreni su tržni centri, butici, frizerski i kozmetički saloni i drugi, a vlasnici i radnici se nadaju brzom povratku na posao, kako bi se krenulo ka ekonomskom oporavku. ...\nOPŠTINA NIKŠIĆ ISPLAĆUJE SUBVENCIJE ZA MLIJEKO\nU okviru donešenih mjera podrške poljoprivredi koje su predstavljene krajem godine, danas će biti isplaćene subvencije za otkup mlijeka, za mjesec januar, u iznosu od 20.627,31 €. U skladu sa spiskom farmera dostavljenim od registrovanih mljekara izvršena je uplata subvencije za proizvodnju mlijeka koju će mljekare uplatiti kooperantima, shodno isporučenim količinama. Pomenutim mjerama Opština će proizvođačima mlijeka iz našeg grada subvencionirati...\nOdbor direktora EPCG sazvao je vanrednu sjednicu akcionara kompanije za 16. mart, a u skladu sa zahtjevom Vlade Crne Gore. Na dnevnom redu Skupštine naći će se Odluka o razrješenju članova Odbora direktora i odluka o izboru novih članova. Odbor je na ovaj način, kako naglašavaju u saopštenju EPCG, u zakonskom roku sazvao vanrednu Skupštinu akcionara, koju je Vlada zahtijevala odlukom...\nOpština Nikšić nedavno je puštila u rad vizuelni prikaz popisa imovine u GIS tehnologiji. Na taj način omogućen je lakši, brži i jednostavniji pristup informacijama i pregled kastarskih parcela građanima, što je samo jedan od koraka u cilju stvaranja još savremenijih uslova za rad lokalne administarcije. ...


Odgušenje kanalizacije Borča, pouzdano i 100% sigurno odgušenje i otpušavanje kanalizacije u Borči\nS obzirom na to da je začepljenje kanalizacionog sistema izuzetno neprijatno, te da je vrlo važno reagovati u datoj situaciji što je moguće pre, to su kompanije, koje su specijalizovane za odgušenje kanalizacije Borča dostupne klijentima kad god je to potrebno.\nVažno je da svi koji su zainteresovani za te usluge znaju da mogu kontaktirati izabranu firmu ne samo u toku radnog vremena, odnosno u periodu od ponedeljka do petka, nego i noću, zatim u dane vikenda, kao i tokom državnih praznika. Jednostavno, zaista kad god za tim budu imali potrebu.\nPotrebno je da klijenti kontaktiraju izabranu kompaniju najpre putem telefona, kako bi se sa zaposlenima usaglasili oko detalja u vezi sa izlaskom na teren, na prvom mestu. Naime, tom prilikom klijent može da bude samo informisan uopšteno o tome koliko će koštati odgušenje kanalizacije Borča, odnosno koliko će majstorima biti potrebno za izvršenje te usluge. Naročito ističemo da je u pitanju samo okvirna procena, prosto zato što majstori prvo moraju da izađu na teren, pa tek onda da izvrše procenu i da informišu klijente o detaljima.\nPodrazumeva se da će se oni potruditi što je moguće pre da izađu na teren i da izvrše procenu, odnosno uvid u pravo stanje na terenu. A nakon što to budu učinili, oni će sa klijentom potpisati ugovor o pružanju svih usluga koje prethodno budu dogovorili. Pošto budu izvršili predviđene usluge, oni će izdati i račun, prosto zato što tako nalažu pravila poslovanja tih kompanija.\nOdgušenje kanalizacije Borča - hitne intervencije\nVrlo brzo pošto bilo koji klijent bude kontaktirao izabranu kompaniju, majstori koji su specijalizovani za odgušenje kanalizacije Borča će da posete predmetni objekat.\nPotpuno je svejedno, u principu da li se radi o stambenom ili o poslovnom objektu, jer će ovi majstori svakako da se potrude u najkraćem mogućem roku ne samo da posete taj objekat, nego i da otklone problem koji se u njemu javio, a vezano za funkcionisanje najpre kanalizacionog, a zatim i vodovodnog sistema.\nIstičemo da su zaposleni u ovim kompanijama specijalizovani kako za ručno, tako i za mašinsko odčepljenje kanalizacije. Podrazumeeva se da oni po zahtevu klijenata mogu da izvrše i odgušenje wc šolje, zatim tuš kabine i kade, kao i odgušenje sudopere, lavaboa i uopšteno svih slivnika u konkretnom objektu.\nA izuzev za odgušenje kanalizacije Borča, zaposleni u ovim kompanijama su specijalizovani i za čišćenje slivnika i odvoda. Takođe, oni mogu izvršiti i čišćenje septičkih jama, zatim njihovu naknadnu dezinfekciju, odnosno odvoženje fekalija na za to predviđeno mesto i u skladu sa aktuelnim pravilima.\nNa osnovu procene zaposlenih u kompanijama koje su pored ostalog specijalizovane i za odgušenje kanalizacije Borča će biti utvrđeno da li je u konkretnom slučaju neophodno da bude izvršeno i snimanje kanalizacionog sistema kamerama. Majstori u većini slučajeva tu uslugu preporučuju onda kada nije tako lako moguće ustanoviti gde je nastao problem sa funkcionisanjem tog sistema, odnosno ako je začepljenje mnogo dalje od ulaznog dela cevi. Svakako da u skladu sa stanjem samog sistema može da bude izvršeno i kontrolno snimanje.\nApsolutno sve vrste usluga, koje su predviđene za osposobljavanje kanalizacionog sistema...\nBilo koji problem da klijent ima sa funkcionisanjem kanalizacionog sistema u kući, stanu ili lokalu...\nS obzirom na to da je prilikom začepljenja kanalizacije u bilo kom objektu vrlo važno brzo reagovati, to su...\nPojedinci bi trebalo da budu potpuno rasterećeni ukoliko se u njihovom stanu, odnosno u kući ili u bilo kom...\nBez obzira u kom trenutku dođe u nekom prostoru do poteškoća sa funkcionisanjem kanalizacionog sistema...\nKad god to klijentima bude bilo potrebno, na raspolaganju su im kompanije, čija je uska specijalnost odgušenje...\nPraktično rečeno, kad god je to klijentu potrebno, majstori mogu da izađu na teren i da po njegovom...\nKako bi omogućili svim klijentima da ne brinu, ukoliko bude došlo do nekih poteškoća u funkcionisanju najpre...\nNaravno da nikome nije prijatno kada shvati da u njegovom stanu, kući ili lokalu, odnosno poslovnom prostoru...\nNema nikakve sumnje da su se mnogi ljudi do sada susreli sa problemom funkcionisanja kanalizacionog sistema...\nNe postoji vlasnik stana ili nekog poslovnog objekta, odnosno prostora, kome se makar jednom u životu nije...


By\tePodunavlje April 03, 2020\t0\nPoverenik za informacije od javnog značaja i zaštitu podataka o ličnosti Milan Marinović, U saopštenju dostavljenom medijima, navodi da pravovremeno i tačno informisanje javnosti izvesno može doprineti smanjenju uznemirenosti građana i sprečavanju nastanka panike.\nAli, naglašava, da je prilikom objavljivanja informacija o obolelim licima i potencijalno zaraženim licima potrebno voditi računa o tome da se time ne povređuje privatnost tih lica i ne otkriva njihov identitet.\nDodaje da se može objaviti samo minimum onih podataka koji je neophodan radi zaštite javnog zdravlja i smanjenja broja obolelih, jer, kaže, objavljivanje brojnih informacija o obolelim građanima, pored narušenog zdravlja, ugrožava i njihovu privatnost i dostojanstvo.\nTakođe, povodom odluke o uvođenju vanrednog stanja, poverenik je uputio apel građanima Srbije da se ponašaju u svemu u skladu sa merama Vlade Srbije.\nMarinović je i pozdravio donošenje Uredbe o primeni rokova u upravnim postupcima za vreme vanrednog stanja.\nOsim toga, Poverenik je oštro osudio pojavu lažnih vesti i tim povodom izrazio zabrinutost i upozorio građane, posebno starije, da ne nasedaju na razne “ponude za pomoć” i da ne daju svoje podatke o ličnosti nepoznatim licima i bez ikakvog osnova, kako ne bi došli u situaciju da zbog toga pretrpe štetne posledice.\nMarinović je i pozdravio saopštenje predsedavajuće Komiteta Konvencije 108 Alesandre Perući i Komesara za zaštitu podataka Saveta Evrope Žan-Filipa Voltera, u kojem su izneli stav o zaštiti podataka o ličnosti za vreme trajanja pandemije Kovida-19.\nU tom saopštenju se ističe da zbog primene određenih mera za vreme pandemije Kovida-19, države moraju da obrate pažnju na to koliko te mere predstavljaju pretnju po demokratiju, vladavinu prava i poštovanje ljudskih prava, uključujući i prava na privatnost i zaštitu podataka o ličnosti.\n« DIREKTOR SZO ZA SRBIJU: Mere u Srbiji dobre, pokazale rezultate Nova mera za vlasnike pasa »\nOsumnjičen za paljenje dva automobila istog vlasni…\nApr 22, 2020 Vesti\nBLISKA BUDUĆNOST: Kena - sinonim za višegodišnju robiju!\nVelika Plana pamti Kralja Aleksandra Karađorđevića\nSMEDEREVSKA PALANKA: Asfaltirane ulice Alekse Dudića i Save …\nPočela rekonstrukcija Opšte bolnice u Smederevskoj Palanci


Radio România Internaţional/ Pregled glavnih zbivanja nedelje / (25.02-02.93.2019)\nPosle usvajanja nove hitne uredbe o izmenama pravosudnih zakona, u Rumuniji su u toku najveći protesti pravobranilaca i sudija. Rad više tužilaštva je obustavljen, a ove nedelje u znak protesta i Direkcija za borbu protiv kriminala i terorizma (DIICOT) je premijerno suspendovala rad u periodu od 26. februara do 8 marta. I sudije Suda u Bukureštu su prekinule rad do 7. marta u znak protesta, tako da su svi predmeti odloženi osim hitnih. Pravobranioci traže ukidanje Uredne br.7 i mere za suspenzuju aktivnosti Sekcije koja istražuje prestupe u sudstvu. U medjuvremenu Ministar pravde Tudorel Toader je saopštio da je pripremljena nova hitna uredba koja že ukinuti pojedine odredbe Uredbe br.7 koja je izazvala talase nezadovoljstva.\nU trci za osvajanje dužnosti šefa Evropskog tužilastva bivša šefica Nacionalne antikorupcijske direkcije Laura Kodruca Kjoveši osvojila je najveći broj glasova Komisije Evropskog parlamenta za gradjanske slobode. Isti rezultat postigla je i u Komisiji za budžetsku kontrolu. Na sledećim mestima plasirali su se Franncuz Žan-Fransoa Boner i Nemac Andres Riter. Laura kodruca Kjoveši je izjavila da glasanje u Evropskom parlamentu nije samo njena lična pobeda: ,,Ovaj uspeh nije samo moj vec i rumunskog pravosudnog sistema. Ovo je uspeh svih tužilaca i sudija koji u Evropi rade pod pritiskom. Nisam imala podršku Vlade Rumunije, nisam je ni tražila, ni očekivala.''\nU Bukureštu parlamentarna opozicija je pozdravila pobede bivše šefice Nacionalne antikorupcijske direkcije i optužila vladajuću koaliciji Socijal-demokratske partije (PSD) i Alijnse liberala I demokrata (ALDE) za ,,izdaju zemlje'' i kampanju protiv rumunske kandidatkinje. Glasanje evroparlamentaraca Socijal-demokratske partije i Alijanse liberala I demokrata protiv Kodruce Kjovesi je relevanttno. Socijal-demokratski senator Klaudiju Manda je izjavio da su socijal-demokratski evroparlamentarci glasali protiv Laure Kodruce Kjovesi jer su ovima bile poznate zloupotrebe Nacionalne antikorupcijske direkcije. Budući Evropski tužilac imenovaće se posle konsultacija u Evropskom parlamentu i Savetu zemalja članica.\nPrivreda Rumunije se suočava sa tri rastuća rizika, upozorava Evropska komisija u polugodišnjem izveštaju. U objavljenog izveštaju u sredu evropska izvršno telo navodi da hitna uredba br.114 Vlade Rumunije I usvojeni zakon koji retroaktivno plafonira kamate na hipotekarne kredite mogu ugroziti normalno funkcionisanje finansijskog sektora. U izveštaju Evropske komisije se navodi takodje da mere predvidjene Hitnom uredbom br 114 ugrožavaju Drugi penzijski stub. Ove mere, dodaju evropski stručnjaci, imaju negativne efekte na buduće penzije, tršište kapitala, na buduce investicije, jačaju neizvesnost smanjujući atraktivnost rumunske privrede za strane i domaće investitore . Rizik dolazi i od strane deficita tekućeg računa platnog bilanca kao i povecanja troškova sa ličnim dohocima u javnom sistemu posle povecanja minimalne plate u privredi. Evropska komisija upozorava i na slabe rezultate istraživanja i obrazovanja. Komisija smatra da je potrebno da se povećaju investicije, usvoje fiskalno-budžetske odgovorne politike i da se sprovedu uspešno koncepirane reforme.\nPredsednik Rumunije Klaus Johanis založio se u Košicama na samitu Foruma Bukurest9 na jače prisustvo NATO snaga u Crnom Moru. Lideri zemalja članica Evropske unije i NATO na istočnom krilu Alijanse u zavrsnoj deklaraciji navode da su Evropskea unija i NATO snaznije zajedno. U razgovorima usresredjenim na bezbednosne evolucije u istočnom susedstvu i Crnom moru učestvovao je i generalni sekretar Severoatlanske alijanse Jens Stoltemberg. Klaus Johanis je ovom prilikom izrazio zabrinutost evolucijama u zoni Crnog mora jer Rusija preti i dalje stabilnosti regiona. On je naglasio da evolucije u Crnom moru pokazuju da je potrebno da saveznice preduzmu više za solidniju kopnenu i pomorski odbranu. Predsednik je podvukao da je potrebno da se pruzi jača podrska istočnim partnerima Severoatlanske alijanse, Ukrajini ili Gruziji kako bi ove mogle da odole raznim vojnim, sajber ili propagandističkim pretnjama. Prvi samit Formata B92, lansiran na inicijativu Rumunije i Poljske, održan je u novembru 2015. godine u Bukureštu, a drugi u julu 2018. u Varšavi.


Vesti Архива - Страница 10 од 12 - Enterprise Europe Network\nVodeće domaće kompanije koje su učestvovale na Međunarodnom sajmu privrede u Mostaru žele da prošire poslovanje u BiH, pronađu poslovne partnere i povećaju investicije. U okviru sajma PKS i Razvojna agencija Srbije organizovali su i učešće srpskih kompanija na međunarodnim B2B susretima u kojima učestvuje više od 100 kompanija iz osam zemalja. Direktor za marketing […]\nEvropski informacioni inkubator (The European Data Incubator – EDI) nudi fond od 5 miliona evra malim i srednjim preduzećima i novim kompanijama specijalizovanim za Big Data tehnologije u okviru poziva otvorenog 28. marta. tekuće godine. Inicijativa EDI, koju finansira Evropska komisija kroz program Horizon2020, predstavlja sjajnu priliku za preduzetništvo tako što će kompanijama pružiti infrastrukturu, podatke […]\n02.04.2018Evropska mreža preduzetništva Srbija\n6. međunarodni forum o odgovornom turizmu u Bukureštu\nObaveštavamo vas da će se 6. međunarodni forum o odgovornom turizmu (The 6th edition of the International Forum for Responsible Tourism) održati od 10. do 13. maja 2018. u Bukureštu. Cilj foruma je kreiranje platforme za komunikaciju i saradnju učesnika koji su aktivno uključeni u izučavanje i promociju dobrih praksi u oblasti turizma i održivog razvoja. […]\n29.03.2018Evropska mreža preduzetništva Srbija\nU sredu, 21. marta. u Poslovnom i inovativnom centru u Bačkom Petrovcu, Novosadski EU info point organizovao je prezentaciju programa finansijske i nefinansijske podrške za preduzetnike, mala i srednja preduzeća, Info dan za preduzetnike, mala i srednja preduzeća okupio je one koji žele da pokrenu sopstveni posao, kao i one koji u ovoj oblasti već […]\nPoslovni susreti ENERGA b2b 2018 održaće se 19. juna 2018. godine u Centru Skenderija, Sarajevo, u okviru 8. međunarodnog sajma energije, rudarstva, zaštite životne sredine i prateće industrije. Cilj ovih susreta je da podrže kompanije u pronalasku internacionalnih partnera. Učesnici mogu ugovoriti sastanke sa potencijalnim partnerima u skladu sa svojim potrebama i interesima, te direktno razgovarati o mogućnostima saradnje. […]\n27.03.2018Evropska mreža preduzetništva Srbija\nPrijavljivanje učesnika za Nacionalno takmičenje za najbolju tehnološku inovaciju u Srbiji je u toku i trajaće do 20. aprila. Po četrnaesti put, preko 200 domaćih eksperata će izabrati najbolje tehnološke inovacije i to u sledećim kategorijama: Realizovane inovacije i Inovativne ideje za srednjoškolske i studentske timove. Početni nagradni fond iznosi 5 miliona dinara za prvu i milion […]\n26.03.2018Evropska mreža preduzetništva Srbija\nKonferencija povodom objave drugog poziva za apliciranje projekata u okviru Interreg IPA programa prekogranične saradnje Hrvatska-Srbija(Interreg IPA Cross-Border Cooperation Programme Croatia – Serbia 2014 – 2020) održaće se 17. aprila u Gradskoj kući u Subotici (Štrosmajerova 2). Ovaj poziv će zvanično biti objavljen do kraja marta u saradnji sa Ministarstvom regionalnog razvoja i EU fondova Republike […]\n25.03.2018Evropska mreža preduzetništva Srbija\nOkrugli sto na temu Finansijska podrška i inovacije u službi malih i srednjih preduzeća biće organizovan u Novom Sadu u drugoj polovini aprila. Cilj okruglog stola je unapređenje poslovnog ambijenta za efikasniju i čvršću saradnju između nauke i privrede, kao osnovni preduslov za implementaciju inovativnih ideja u praksi. Učesnici okruglog stola će se osvrnuti na postojeće […]\n24.03.2018Evropska mreža preduzetništva Srbija\nU Solunu je 19. marta održan Grčko-srpski poslovni forum na kom su razmotreni potencijali za poslovnu saradnju u različitim privrednim sektorima. Forum je održan u organizaciji Odeljenja za ekonomske i trgovinske poslove Grčke ambasade u Beogradu, u saradnji sa Grčko-srpskom privrednom komorom i javnim preduzećem Enterprise Greece, koje je u nadležnosti grčkog ministarstva ekonomije. Sagledane […]\nUz posredstvo Instituta Mihailo Pupin i Privredne komore Republike Srpske, nakon konferencije o ženskom preduzetnistvu koja je održana u decembru prošle godine, skopljeno je 5 partnerskih ugovora (partnership agreement – PA) u okviru B2B između preduzetnica i poslovnih udruženja preduzetnica obe države. Taj trend se nastavio i u 2018. sa Spoljnotrgovinskom komorom BiH, a rezultat je […]


Dveri odlučile: Nećemo na izbore, to je glasanje obmanutih i prisiljenih\nPredsedništvo Srpskog pokreta "Dveri" jednoglasno je donelo odluku da ovaj pokret neće učestvovati na parlamentarnim izborima naredne godine, "jer se za poslednjih devet meseci ništa nije promenilo po pitanju osnovnih uslova za slobodu medija i fer i poštene izbore".\n- Izbori o kojima govori vlast nisu izbori već neslobodno glasanje obmanutih i prisiljenih građana Srbije od strane vlasti, i to u medijskom mraku koji traje poslednjih osam godina. Mi samo tražimo poštovanje zakona i osnovnih demokratskih standarda o objektivnom javnom informisanju u okviru koga se može čuti druga strana i drugačije mišljenje od onog koje iznosi vlast, dok kada su izbori u pitanju svi izborni učesnici moraju imati ravnopravan tretman, što u Srbiji odavno nije slučaj - navodi se u saopštenju.\nTakođe, piše i da je "neučestvovanje na lažnim izborima izraz našeg neslaganja da živimo u nenormalnom političkom poretku i način borbe da do pravih i poštenih izbora dođe".\n- Srpski pokret "Dveri" pruža punu podršku nastavku daljih protesta protiv vlasti u Beogradu i širom Srbije - piše u saopštenju.\nDveri: Osloboditi Džulijana Asanža\n"OVO IM JE ŠANSA DA NEŠTO POLITIČKI UĆARE" Nakon Sergejevih optužbi, Dveri oštro demantovale da su bile za izbornu koaliciju sa PSG: "Mi smo sada u dve različite kolone"


Akvizirana društva "kvare" dobit M:tela - Indikator.ba\nAkvizirana društva "kvare" dobit M:tela\n19.5.2021 05:51 | Indikator.ba\nPridružena društva banjalučkog M:tela, stečena akvizicijama, ne donose profit telekomunikacijskoj grupaciji, izvještava Indikator.ba.\nProfit M:tela, koji se odnosi samo na matično društvo iznosio je u prvom kvartalu ove godine 12,9 miliona KM, nakon 9,3 miliona KM godinu ranije.\nIstovremeno, konsolidovani izvještaj, a koji obuhvata i pridružene kompanije Logosoft Sarajevo, Blicnet Banja Luka, Telrad Net Bijeljina, Elta-Kabel Doboj i Financ Banja Luka, pokazuje da je ostvarena dobit manja od one koje je imalo matično društvo - iznosila je 10,7 miliona KM, u odnosu na 5,9 miliona KM godinu ranije.\nOvo govori da profit M:tela "vuče" matično društvo, a da akvizirane kompanije, sveukupno gledano, ne donose dobit grupaciji nego da su u gubitku.\nI raniji izvještaji pokazivali su sličnu situaciju pa je u 2020. godini dobit matičnog društva bila 64,4 miliona KM, a dobit grupacije 56,5 miliona KM.\nKonsolidovani izvještaji M:tel grupe ne sadrže podatke o poslovanju pojedinačnih društava unutar grupacije, pa nije poznato koja od njih najviše "kvare" dobit poslovanjem s gubitkom, a koja na drugoj strani pozitivno posluju.\nIntegracija akviziranih društava u grupaciju će očito potrajati, a osim novih prihoda, preplatnika, zaposlenika i drugih benefita koji su došli sa pridruženim društvima, naslijeđeni su i neki njihovi problemi.\nPrimjerice u trenutku preuzimanja posljednje u nizu akviziranih kompanija - društva Financ Banja Luka, M:tel je stekao i 2,5 miliona KM nagomilanih obaveza, uključujući i 766 hiljada KM odloženih poreznih obaveza.


Predsednik SAD šokirao američku javnost: Tražio sam manje testiranja na koronu, imamo previše slučajeva! | Vestinet.rs\nPočetna TEMA DANA\tPredsednik SAD šokirao američku javnost: Tražio sam manje testiranja na koronu, imamo previše slučajeva!\n„Znate, testiranje je mač sa dve oštrice. Kada masovno testirate, pronaći ćete više ljudi. Zato sam rekao mojim ljudima: „Molim vas usporite testiranje„, rekao je Tramp na skupu održanom u subotu.\nNeimenovani zvaničnik Bele kuće kazao je kasnije za CNN da se „predsednik očigledno šalio„.\nObjašnjavajući da virus ima više imena od bilo koje druge bolesti, on je spomenuo izraz „kung flu“ (kung grip), što označava grip koji je došao iz zemlje kung-fua.\nTramp je pokušao da objasni zbog čega ima malo ljudi, svaljujući krivicu na medije koji su upozoravali „da se ne dolazi, da se ne ide, da se ne radi ništa„, dok je naveo da demonstranti na ulici „rade loše stvari„, iako su protesti ispred centra u kome se miting održavao bili mirni.\n„Počinjemo našu kampanju, tiha većina jača je nego ikad„, uzviknuo je Tramp.\nU skoro dvočasovnom govoru kojim se vratio u kampanju posle tromesečne pauze zbog pandemije, Tramp je napao i medije, „levičarske radikale„, za koje je rekao da preuzimaju ulice Amerike, kao i svog rivala na predstojećim izborima, bivšeg američkog potpredsednika Džoa Bajdena, koga je opisao kao „slabog i mentalno nesposobnog„.\n„Za sada sam prosečan„, ocenio je Tramp.\nDok je trajao miting, ispred arene bilo je komešanja između predstavnika pokreta „Životi crnaca su važni“ i pristalica Donalda Trampa.\nPolicija u Tulsi objavila je da je uhapšena belkinja u majici na kojoj je pisalo „Ne mogu da dišem“ na privatnom događaju koji je odbila da napusti.\nIspred arene viđena je mala grupa naoružanih ljudi, a jedan od njih rekao je reporterima da je tu, u slučaju da „Antifa protesti postanu nasilni„.\nDonald Trampkorona viruspredsednik SADtestiranje


Milijardu eura za buduće članice EU | EUME\nNaslovnica Press info Press IPA Milijardu eura za buduće članice EU\nMilijardu eura za buduće članice EU\nEvropska komisija je usvojila paket programa pretpristupne pomoći za 2015. godinu za podršku reformama i regionalnoj saradnji zemljama koje teže članstvu u EU.\nEvropska komisija je usvojila paket programa za pretpristupnu pomoć za 2015. godinu u ukupnom iznosu od oko milijardu eura kojima će podržati reforme i regionalnu saradnju u zemljama koje teže članstvu u EU.\n„Ovaj paket pokazuje našu snažnu posvećenost evropskoj perspektivi Zapadnog Balkana i Turske. Ovo je dugoročna investicija u stabilnost, bezbednost i prosperitet same EU koja će podržati političke i ekonomske reforme u zemljama koje su na putu da se pridruže EU”, rekao je evropski komesar za susjedsku politiku i pregovore o proširenju Johanes Han.\nSredstva su obezbjeđena u okviru Instrumenta za pretpristupnu pomoć (IPA II), a biće na raspolaganju Albaniji, Bosni i Hercegovini, Kosovu, Bivšoj jugoslovenskoj Republici Makedoniji, Crnoj Gori, Srbiji i Turskoj. Sredstva će podržati dalje sprovođenje demokratskih i ekonomskih reformi, modernizaciju pravosuđa i državne uprave, ali i regionalnu saradnju.\nPaketom je obuhvaćen program od 155 miliona eura koji će podržati finansiranje velikih regionalnih infrastrukturnih projekata na Zapadnom Balkanu: četiri projekta povezivanja u oblasti električne energije, dva projekta u oblasti drumskog i dva u oblasti željezničkog saobraćaja koji će zbližiti ekonomije i društva u regionu. Očekuje se da doprinos EU omogući podizanje zajmova kod partnerskih finansijskih institucija u ukupnom iznosu od 540 miliona eura.\nUnapređenje povezanosti u okviru Zapadnog Balkana, kao i između regiona i EU, ključni su faktori ekonomskog razvoja Zapadnog Balkana. Kada je region u pitanju, plan o povezanosti je jedan od najvećih prioriteta Komisije koji se realizuju uz punu podršku vlada zemalja Zapadnog Balkana. Posebna pažnja je posvećena pripremi i finansiranju konkretnih regionalnih infrastrukturnih projekata, ali i uvođenju tehničkih standarda i motivacionih mjera (npr. pojednostavljivanje graničnih procedura, razdvajanje pružanja usluga, omogućavanje trećim stranama da pristupe mrežama).\nViše o projektima: http://ec.europa.eu/enlargement/pdf/publication/2015/2015-connectivity-package.pdf


Ćeran i Kene danas pred sudijom : Nadlanu.com\nĆeran i Kene danas pred sudijom\nObjavljeno 11. sep 2013. / 12:25:07\nNjima danas ističe policijsko zadržavanje od 48 sati, pošto su uhapšeni u ponedeljak, a tužilaštvo će u toku dana odlučiti da li će tražiti od suda da im se odredi pritvor do 30 dana.\nNakon što tužilac podnese zahtev za sprovođenje istrage kao i eventualni predlog za određivanje pritvora, Ćeran i ostali biće privedeni istražnom sudiji koji će u prisustvu njihovih branilaca saslušati njihovu odbranu. Nakon toga odlučiće o pokretanju istrage i određivaju pritvora.\nSem Ćerana i Savatijevića uhapšen je i bivši finansijski direktor Kolubare Ljubiša Nekić, bivši načelnik Službe za eksproprijaciju zemljišta Saša Radanović, veštak Branko Vuković i pravnik Zoran Živković.\nDve optužnice protiv Savatijevića\nProtiv Savatijevića Tužilaštvo za organizovani kriminal podiglo je dve optužnice - jednu zbog afere „"Kolubara" (sa Draganom Tomićem), a drugu zbog malverzacija u „Putevima Srbije". Savatijević je avgusta 2012. pušten iz pritvora da se brani sa slobode pošto je kao jemstvo založžio svoju kuću procenjenu na 250.000 evra upisom hipoteke.\nOni se sumnjiče da su od 2009. do 2010. Savatijeviću omogućili sticanje skoro 119 miliona dinara, ili oko milion evra na štetu države.\nUgovorom između "Kolubare" i Savatijevića, vrednost njegovih objekta i imovine procenjena na oko 3,5 miliona evra, ali je naknadnim veštačenjem utvrđena stvarna vrednost od oko 670.000 evra. Za sada, na osnovu uplaćenog iznosa, ššteta za Kolubaru i za budžžet Srbije je veća od milion evra, sumnja policija.\nPrema zakonu, da bi neko bio obuhvaćen procesom eksproprijacije, neophodno je da bar tri godine ima prebivalište u opštini u kojoj se obavlja taj postupak.\nSavatijević je, međutim, prijavio prebivalište dva dana pre uplate avansa, koji je iznosio 35 odsto od ukupne procenjene vrednosti njegove imovine.\nInače, od kraja septembra 2012. Ćeran obavlja funkciju vrššioca dužžnosti direktora Gradskog saobraćajnog preduzeća Beograd.\nOvo je treći krivični postupak za zloupotrebe u Kolubari.\nTužilaštvo za organizovani kriminal podiglo je 3. aprila 2012. optužnicu protiv takođe bivšeg direktora "Kolubare" Dragana Tomića, (kadar D S S ) kojom ga sa još 27 okrivljenih tereti za zloupotebu službenog položaja povodom zakupa mehanizacije od više privatnih preduzeća za potrebe "Kolubare" kojima je oštetio to preduzeće za 938 miliona dinara, odnosno oko 8,4 miliona evra.\nViše tužilaštvo zastupa optužnicu, takođe, protiv Tomića i još pet okrivljenih da su malverzacijama sa gvožđem, to preduzeće oštetili za 58,8 miliona dinara.


Vatikan: Papa Franja operisan, oseća se dobro - 05.07.2021, Sputnik Srbija\nVatikan: Papa Franja operisan, oseća se dobro\nOperacija pape Franje uspešno je završena i on se dobro oseća, saopšteno je sinoć u Vatikanu. 05.07.2021, Sputnik Srbija\nPapa Franja primljen je u nedelju po podne u rimsku bolnicu zbog zakazane operacije debelog creva, a portparol Vatikana Mateo Bruni rekao je da 84-godišnji papa pati od "simptomatske divertikularne stenoze" debelog creva, preneo je Rojters.Operacija je obavljena u rimskoj bolnici Gemeli, koja je institucija u kojoj se leče pape.Ovo je prvi put da je papa Franja primljen u bolnicu od kada je izabran 2013. godine.On se nekoliko sati pre odlaska na operaciju pojavio dobrog zdravlja kada se obratio hijadama ljudi na Trgu Svetog Petra i najavio put u Slovačku i Budimpeštu u septembru.\noperacija, papa franja, vesti, evropa\n07:16 05.07.2021 (Osveženo: 07:17 05.07.2021)\n© AP Photo / Alessandra TarantinoPapa Franja, Bugarska\nOperacija pape Franje uspešno je završena i on se dobro oseća, saopšteno je sinoć u Vatikanu.\nPapa Franja primljen je u nedelju po podne u rimsku bolnicu zbog zakazane operacije debelog creva, a portparol Vatikana Mateo Bruni rekao je da 84-godišnji papa pati od "simptomatske divertikularne stenoze" debelog creva, preneo je Rojters.\nOperacija je obavljena u rimskoj bolnici Gemeli, koja je institucija u kojoj se leče pape.\nOn se nekoliko sati pre odlaska na operaciju pojavio dobrog zdravlja kada se obratio hijadama ljudi na Trgu Svetog Petra i najavio put u Slovačku i Budimpeštu u septembru.


raski.rs - U susret novom Zakonu o transfuziji\nNaime, novi Zakon o transfuzijskoj medicini, koji stupa na snagu 1. januara naredne godine, na teritoriji Srbije predviđa četiri ovlašćene transfuziološke ustanove – u Beogradu, Novom Sadu, Nišu i Kragujevcu, što znači da 47 službi transfuzije u Srbiji postaju samo bolničke banke krvi. U Institutu za transfuziju krvi u Beogradu već je započet proces nove organizacije.\n„Naš zadatak u Kraljevu je da sa menadžmentom Opšte bolnice „Studenica“ i Službe za transfuziju dobro planiramo potrebe bolnice, koje su, na godišnjem nivou, oko 3.100 jedinica krvi, kao i da sa partnerima iz Opštinske organizacije Crvenog krsta Srbije napravimo dobar plan akcija i na taj način omogućimo građanima da iskažu svoju humanost“, rekla je predstavnica Instituta za transfuziju krvi Srbije Ivana Rodić.\nPrema rečima direktora Opšte bolnice „Studenica“ Zorana Mrvića, biće promenjen samo način organizacije dobavljanja krvi. Dva puta nedeljno će kraljevačkoj bolnici jedinice krvi biti dostavljane iz Instituta u Beogradu, a sva vanredna dostavljanja sprovodiće kraljevačka bolnica.\n„Kao opšta bolnica, mi smo zaduženi za skladištenje odgovarajućih krvnih grupa i količina prema tačnim statističkim podacima i potrošnji iz prethodnih godina“, kaže Mrvić.\nNa konferenciji je napomenuto da je ideja zakonskih izmena da se sačuvaju veće količine krvi, jer se dešavalo da u manjim zdravstvenim ustanovama izvesne količine krvi propadnu usled isteka roka trajanja. Novim zakonom se, tvrde nadležni, dobija samo na kvalitetu, zato što će zdravstvene ustanove sada moći da se posvete kliničkoj transfuziologiji i da imaju više vremena za pacijente.\n„Sve ove godine mi smo više vremena posvećivali davalaštvu, a sada ćemo biti rasterećeni te brige. Uslov da primena novog zakona bude uspešna jeste da nivo davalaštva u Kraljevu ne opadne“, istakla je dr Mirjana Vitković, načelnica Odeljenja kliničke transfuziologije, uz napomenu da su napravili detaljnu dugogodišnju statistiku. „Život nekada ume da prevari statistiku, ali statistika može da pomogne. Želimo da sve prođe bez problema, pa smo napravili ozbiljnu zalihu krvi od 190 jedinica eritrocita, što je količina da bolnica ima krvi dovoljno za čitav jedan mesec“.\nU skladu sa planom Instituta za transfuziju krvi Srbije, dobrovoljni davaoci krvi ubuduće neće moći krv da daju u Službi transfuzije u Kraljevu, već u prostorijama Crvenog krsta Kraljevo (Cara Lazara 19), i to sredom, od 10.00 do 16.00 časova.\nPredstavnica Crvenog krsta Kraljevo Snežana Apostolović je istakla da će oni pokušati da amortizuju nedostatak krvi kojeg se plaše zbog činjenice da su „dobrovoljni davaoci bili naviknuti da krv mogu da daju svakog radnog dana, a sada neće imati taj komfor“.\n„Cilj nam je da uvek imamo dovoljno količine bezbedne krvi, ne zbog Crvenog krsta ili bolnice, već zbog povređenih, obolelih, onih kojima je krv potrebna“, naglasila je.\nDa je ovakav način prikupljanja krvi na dobrobit pacijenata smatra i gradonačelnik Kraljeva Predrag Terzić, koji je višegodišnji dobrovoljni davalac krvi.\n„Očekujem da će upravo to što će dobrovoljni davaoci svake srede u Crvenom krstu Kraljeva moći da daju krv, omogućiti ljudima da steknu naviku i da će svi koji mogu, jednom u tri ili četiri meseca, redovno davati krv na tom mestu i pomagati sugrađanima kojima je pomoć neophodna“, izrazio je nadu gradonačelnik.


Inbox na domaćem terenu - Rock SvirkeRock Svirke\nInbox na domaćem terenu\nPosle više od godinu dana bez „muzike na struju“ u rodnoj Bačkoj Topoli, bend Inbox će u subotu 07. januara održati koncert u klubu „Morrison“ sa početkom u 22h.\nBend nastao 2007. godine do danas pretrpeo je nekoliko promena, a konačni sastav čine: Damir Dolmagić (Dado) – vokal i gitara, Petar Popović (Pero) – bas gitara i prateći vokal, Dušan Popović (Duda) – bubnjevi i Veselin Krsmanović (Ćelo) – tekstopisac. Iza sebe imaju izdat jedan album „Kakve godine“ objavljen 2010. godine u sopstvenoj produkciji. Na snimanju albuma prvenca sarađivali su sa Milanom Đurđevićem ključnom figurom grupe Neverne Bebe, kome je poverena i produkcija albuma, a koji je odsvirao i kompletne deonice klavijatura na pomenutom izdanju. Tekstovi pesama delo su Veselina Krsmanovića, osobe koju bend tretira kao ravnopravnog člana ekipe.\n„To baš nismo skroz mi“ izjavili su pominjući svoje nastupe na akustičnim koncertima i manifestaciji Dani Topole u prošloj godini. Ne propustite da posle toliko vremena čujete Inbox u pravom zvuku.


Trodnevni Samit mladih, koji je okupio oko 200 sudionika iz deset bh. gradova, a čiji je cilj afirmacija pozitivnih društvenih promjena u BiH, svečano je otvoren večeras u Sarajevu.\nSudionike skupa upriličenog u sklopu realizacije novog projekta USAID-a pod nazivom re:Generacija, pozdravila je ambasadorica Sjedinjenih Američkih Država (SAD) u Bosni i Hercegovini Maureen Cormack, istaknuvši značaj aktivnog angažmana mladih ljudi na planu unapređenja situacije u Bosni i Hercegovini i razvijanja odgovornosti za kreiranje prosperitetnije budućnosti.\n– Svi smo se ovdje večeras okupili s jednim ciljem da postanete glasovi promjene, pomirenja i trajnoga mira u BiH – potcrtala je ambasadorica Cormack, uz uvjerenje da će upravo mladi ljudi biti lideri takvih promjena i zagovornici novih ideja i drugačijih mogućnosti.\nDodala je da mladi mogu i trebaju predstavljati promjene koje žele da vide u BiH, pozivajući ih da budu aktivni sudionici tih procesa, te da priliku koju samit pruža iskoriste za umrežavanje i bolje upoznavanje te sticanje novih znanja i vještina.\nAmbasadorica Cormack upozorila je u izjavi za medije, datoj uoči svečanog otvorenja Samita, da previše mladih odlazi iz BiH te da svoje znanje i vještine iskorištavaju drugdje.\nIstovremeno, političkim liderima u BiH poručila je da se fokusiraju na otvaranje novih radnih mjesta, poboljšanje ekonomske situacije i poboljšanje situacije u obrazovanju, a da bi se stvorile neophodne pretpostavke za ostanak mladih u BiH.\nU povodu otvaranja Samita mladih, koji ujedno označava i početak realizacije projekta re:Generacija koji u BiH implementiraju Međunarodni republikanski institut (IRI) i Udruženje ‘Magacin Kabare’, medijima su se obratili i direktori ovog udruženja i IRI-a u BiH Emir Kapetanović i Borislav Spasojević, zalažući se za uklanjanje svih barijera koje koče društveni razvoj.\nUz zahvalnost američkoj vladi i USAID-u za podršku u realizaciji spomenutog projekta, naglasili su značaj uključivanja što šireg kruga mladih ljudi na zajedničkim projektima orijentiranim ka unapređenju ukupnih prilika u BiH.\nOcijenili su da se radi o sjajnoj prilici za razmjenu iskustava i različitih perspektiva, te za usvajanje novih alata i mehanizama kojima je moguće oblikovati budućnost ove zemlje.\nCilj skupa je, kako je rečeno, da, kroz različite radionice i interaktivna predavanja, educira i osnaži mlade te im omogući efikasnije djelovanje i zagovaranje novih ideja za prevazilaženje prisutnih poteškoća i negativnih pojava.\nSa mladima će svoja znanja i iskustva prvog dana Samita podijeliti predavači i panelisti, javni djelatnici iz različitih branši, među kojima i poslanica u Parlamentarnoj skupštini BiH Diana Zelenika, gradonačelnik Tuzle Jasmin Imamović, bivši načelnik Srebrenice i lider pokreta Odgovor Ćamil Duraković, te gradonačelnik Istočnog Sarajeva Nenad Vuković.\nKako je planirano, drugog dana Samita sa njegovim sudionicima će razgovarati i neki od najpoznatijih filmskih umjetnika iz regiona, među kojima – Nikola Đuričko, Enis Bešlagić, Slavko Sobin, Visar Viška, Zana Marjanović i Aida Begić.\nPo završetku Samita, IRI i ‘Magacin Kabare’ će odabrati 10 – 15 mladih ljudi sa kojima će nastaviti raditi i koji će preuzeti ulogu mladih ambasadora pomirenja, dok će ostali učesnici imati priliku da se takmiče za projekte zagovaranja u svojim lokalnim sredinama, a sve u svrhu promocije pomirenja, stvaranja zajedničke vizije budućnosti mladih u BiH i jačanje njihove saradnje u podijeljenim lokalnim zajednicama.\nPrema navodima organizatora, naziv projekta re:Generacija, što znači obnavljanje, preporod, ponovno uspostavljanje, najbolje opisuje svrhu ovog programa i njegove implementacije u naredne dvije godine.\nObjavio: Sat, 30/09/2017 - 07:35\nCormack: Genocid danas važan kao i kada se desio


Program su muzičkim numerama upotpunili violinista Đula Tol i pijanista Deneš Blažanik.\nOtvaranju izložbe prisustvovao je veliki broj posetilaca koji su bili u prilici da pogledaju 26 reprodukcija dela Mora Tana čiji se originali nalaze u nekoliko gradova u Srbiji, Mađarskoj i drugim zemljama.\nIzložbena postavka je deo projekta koji je finansiralo Ministarstvo ljudskih resursa Republike Mađarske, koje je odobrilo 3.000 evra za postavku izložbe Tanovih slika u Bečeju, a za uređenje dvorišta u obnovljenoj kući braće Tan obezbedilo je oko dva miliona dinara. Dvorište uskoro treba da bude otvoreno za posetioce.\nSpomen-kuća braće Tan, hemičara Karolja i slikara Mora, je i kulturno-obrazovni centar u kom posetioci osim što mogu da pogledaju 26 interesantnih interaktivnih eksponata, mogu i da testiraju logiku i pokušaju da reše zadatke koji su namenjeni pre svega deci školskog uzrasta, dok u drugom delu kuće mogu da pogledaju spomen-sobe braće Tan sa stalnom izložbenom postavkom eksponata.\nViše iz ove kategorije « Takmičenje u kuvanju riblje čorbe: „Zlatni kotlić Tise“\tNARODNA BIBLIOTEKA: Origami kamp »